Príloha č. 2 súťažných podkladov

|  |
| --- |
| **OBCHODNÉ PODMIENKY/ NÁVRH ZMLUVY**  **Vypracovanie projektovej dokumentácie pre stavbu „Údržba, úprava, oprava a výmena vnútorného vybavenia budovy Ministerstva financií Slovenskej republiky a dostavba parkovania – parkovacia garáž“** |

Zmluva na vypracovanie projektovej dokumentácie pre stavbu a poskytnutie služieb

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle § 261 ods. 2 a § 269 ods. 2 a § 536 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorský zákon v znení neskorších predpisov

(ďalej len „**Zmluva“**)

č. Zmluvy Objednávateľa: 2025/244

medzi

**Objednávateľ:** **Slovenská republika zastúpená Ministerstvom financií Slovenskej republiky**

Sídlo: Štefanovičova 5, 817 82 Bratislava

V zastúpení: Ing. Vladimír Kešjar, generálny tajomník služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica

IBAN: SK59 8180 0000 0070 0000 1400

(ďalej len „**Objednávate**ľ“)

a

**Zhotoviteľ:**

Sídlo:

V zastúpení:

IČO:

DIČ:

IČ DPH:

Bankové spojenie:

IBAN:

Zapísaný v:

(ďalej len „**Zhotoviteľ**“)

|  |
| --- |
| (Objednávateľ a Zhotoviteľ spolu ďalej ako „**Zmluvné strany**“ alebo jednotlivo „**Zmluvná strana**“) |

**Preambula**

1. Táto Zmluva je uzavretá ako výsledok postupu verejného obstarávania – verejnej súťaže podľa ustanovenia § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ vyhlásil verejnú súťaž na obstaranie predmetu zákazky s názvom „Vypracovanie projektovej dokumentácie pre stavbu „Údržba, úprava, oprava a výmena vnútorného vybavenia budovy Ministerstva financií Slovenskej republiky a dostavba parkovania – parkovacia garáž“, vyhlásenú oznámením o vyhlásení verejného obstarávania uverejneným vo Vestníku verejného obstarávania č.  .......................dňa ............................pod značkou ......................
2. Účelom tejto Zmluvy je navrátiť Objednávateľovi funkčné, reprezentatívne a účelné miesto výkonu práce. Administratívna budova vo vlastníctve Slovenskej republiky a v správe Objednávateľa pozostáva z 3 navzájom prepojených stavených objektov, ktoré sa nachádzajú na Štefanovičovej ul. č. 5 a na Kýčerského ul. č. 1 v Bratislave (ďalej len „**Budova**“). Budova má po rozsiahlej rekonštrukcii splniť Medzinárodné kritériá štandardu administratívnych budov podľa Triedy budov kancelárskych priestorov (Urban Land Institute): Trieda A (Kombinácia lokality + materiálnych charakteristík). K rekonštrukcii Budovy sa pristupuje s ohľadom na jej významnú architektonickú a spoločenskú hodnotu, s ohľadom na efektivitu vynakladania verejných prostriedkov, s cieľom dlhodobej technickej a energetickej udržateľnosti a efektivity prevádzky. Rekonštrukcia Budovy má zabezpečiť opätovnú prevádzku v jednej budove a jej priestorové aktualizovanie pre potreby Objednávateľa, v štandardoch súčasných platných noriem. Cieľom rekonštrukcie Budovy je:

2.1 zvýšenie štandardu a zabezpečenie efektívnej prevádzkyschopnosti Budovy v súlade s platnými technickými požiadavkami a normami,

2.2 zlepšenie pracovného prostredia a zjednotenie všetkých organizačných útvarov Objednávateľa do jedného priestoru so zámerom zvýšenia efektivity práce a optimalizácia dispozície Budovy,

2.3 zvýšenie bezpečnosti Budovy – minimalizovanie počtu havárií a z toho vyplývajúcich rizík,

2.4 zníženie celkových nákladov súvisiacich s energetickou náročnosťou Budovy o cca 50 % a zníženie primárnej energie o minimálne 30 %,

2.5 obnova spoločensko-architektonickej hodnoty Budovy,

2.6 zníženie celkových nákladov súvisiacich so správou a prevádzkou Budovy a nákladov na parkovanie zamestnancov,

2.7 zvýšenie počtu parkovacích miest – vybudovanie podzemnej parkovacej garáže (rozsah [počet podzemných podlaží] bude určený na základe geologického prieskumu).

# V súlade s bodom 2. Preambuly má Objednávateľ záujem realizovať stavbu „Údržba, úprava, oprava a výmena vnútorného vybavenia budovy Ministerstva financií Slovenskej republiky a dostavba parkovania – parkovacia garáž“ (ďalej len „**Stavba**“).

**Článok I.**

**Súvisiace právne predpisy**

1. Zmluvné strany sa dohodli na nasledovných skratkách právnych predpisov:
   1. „**Zákon o VO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov,
   2. „**Obchodný zákonník**“ je zákon č. 513/1991 Zb. Obchodný zákonník,
   3. „**Občiansky zákonník**“ je zákon č. 40/1964 Zb. Občiansky zákonník,
   4. „**Autorský zákon**“ je zákon č. 185/2015 Z. z. Autorský zákon,
   5. „**Zákon o posudzovaní vplyvov**“ je zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov,
   6. „**Stavebný zákon**“ je zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon),

1.7 „**Zákon č. 26/2025**“ je zákon č. 26/2025 Z. z. o zmene a doplnení niektorých zákonov v súvislosti so zmenami vyvolanými Stavebným zákonom,

* 1. „**Zákon o územnom plánovaní**“ je zákon č. 200/2022 Z. z. o územnom plánovaní,
  2. „**Zákon súvisiaci s reformou stavebnej legislatívy**“ je zákon č. 205/2023 Z. z. o zmene a doplnení niektorých zákonov v súvislosti s reformou stavebnej legislatívy,
  3. „**Zákon o autorizovaných architektoch**“ je zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch,
  4. „**Zákon o verejných prácach**“ je zákon č. 254/1998 Z. z. o verejných prácach,
  5. „**Zákon o energetickej hospodárnosti budov**“ je zákon č. 555/2005 Z. z. o energetickej hospodárnosti budov a o zmene a doplnení niektorých zákonov,
  6. „**Zákon o energetickej efektívnosti**“ je zákon č. 321/2014 Z. z. o energetickej efektívnosti a o zmene a doplnení niektorých zákonov,
  7. „**Zákon o ochrane pamiatkového fondu**“ je zákon č. 49/2002 Z. z. o ochrane pamiatkového fondu,
  8. „**Zákon o ochrane utajovaných skutočností**“ je zákon č. 215/2004 Z. z. o ochrane utajovaných skutočností a o zmene a doplnení niektorých zákonov,
  9. „**Zákon o BOZP**“ je zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov,
  10. „**Zákon o RPVS**“ je zákon č. 315/2016 Z. z. o registri partnerov verejného sektora a o zmene a doplnení niektorých zákonov,
  11. „**Zákon o TZPO**“ je zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov,
  12. „**Zákon o SPI**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií),
  13. „**Zákon o FK**“ je zákon č. 357/2015 Z. z. o finančnej kontrole a audite a o zmene a doplnení niektorých zákonov,
  14. „**Zákon o PF**“ je zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov,
  15. „**Zákon o MPOO**“ je zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov,
  16. „**Zákon o FS**“ je zákon č. 35/2019 Z. z. o finančnej správe a o zmene a doplnení niektorých zákonov,
  17. **„Zákon o VMS“** je zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov,
  18. „**Zákon o cenách**“ je zákon Národnej rady Slovenskej republiky č. 18/1996 Z. z. o cenách,
  19. „**Zákon o elektronickej fakturácii**“ je zákon č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov,
  20. „**Zákon o pohľadávkach štátu**“ je zákon č. 374/2014 Z. z. o pohľadávkach štátu a o zmene a doplnení niektorých zákonov,
  21. „**Zákon o e-Governmente**“ je zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente),
  22. „**Vyhláška č. 83/2008**“ je vyhláška Ministerstva výstavby a regionálneho rozvoja Slovenskej republiky č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z. z.,
  23. „**Vyhláška č. 364/2012**“ je vyhláška Ministerstva dopravy, výstavby a regionálneho rozvoja Slovenskej republiky, ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov,
  24. „**Vyhláška č. 336/2004**“ je vyhláška Národného bezpečnostného úradu č. 336/2004 Z. z. o fyzickej bezpečnosti a objektovej bezpečnosti,
  25. „**Vyhláška č. 59/2025**“ je vyhláška Úradu pre územné plánovanie a výstavbu Slovenskej republiky č. 59/2025 Z. z. o členení stavieb,
  26. „**Vyhláška č. 60/2025**“ je vyhláška Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby,
  27. „**Nariadenie vlády č. 396/2006**“ je nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko,
  28. „**Nariadenie vlády č. 21/2013**“ je nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.

Na základe dohody Zmluvných strán sa na účely tejto Zmluvy právne predpisy uvedené v tomto bode tejto Zmluvy považujú právne predpisy vždy v aktuálne platnom znení.

**Článok II.**

**Vyhlásenia Zmluvných strán**

1. Objednávateľ vyhlasuje, že je orgánom verejnej moci zriadeným v súlade s právnym poriadkom Slovenskej republiky, pričom spĺňa všetky podmienky a požiadavky stanovené v tejto Zmluve, a je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
2. Zhotoviteľ vyhlasuje, že je právnickou osobou vykonávajúcou podnikateľskú činnosť v súlade s právnym poriadkom Slovenskej republiky, resp. právnym poriadkom v krajine svojho sídla a spĺňa všetky podmienky a požiadavky stanovené v tejto Zmluve. Ak sú na strane Zhotoviteľa ako Zmluvnej strany viaceré subjekty, uvedené subjekty vytvorili na základe požiadavky Objednávateľa v zmysle § 37 ods. 2 Zákona o VO niektorú z určitých právnych foriem (napr. podľa § 829 Občianskeho zákonníka alebo podľa § 56 ods. 1 Obchodného zákonníka, resp. podľa právnych predpisov platných v krajine sídla uvedených subjektov). V prípade vytvoreného zoskupenia bez právnej subjektivity (ďalej len „**Združenie**“), práva z tejto Zmluvy voči Objednávateľovi môže v mene všetkých účastníkov Združenia uplatňovať výlučne vedúci Zhotoviteľ ........................., so sídlom.................IČO: ........................... (ďalej len „**Vedúci zhotoviteľ**“). Vedúci zhotoviteľ je splnomocnený ostatnými účastníkmi Združenia na všetky právne úkony, ktoré sa budú uskutočňovať v mene všetkých účastníkov Združenia v súvislosti s plnením tejto Zmluvy voči Objednávateľovi, vrátane podpisu tejto Zmluvy a jej dodatkov, prijímania pokynov pre ostatných účastníkov Združenia a realizácie platieb medzi Združením a Objednávateľom. Účastníci Združenia ručia spoločne a nerozdielne za záväzky voči Objednávateľovi z tejto Zmluvy. Pre vylúčenie akýchkoľvek pochybností, Objednávateľ je oprávnený požadovať splnenie akéhokoľvek záväzku vyplývajúceho z tejto Zmluvy od ktoréhokoľvek účastníka Združenia, bez ohľadu na rozsah a kvalitatívne vymedzenie jeho podielu na plnení tejto Zmluvy a úpravu vzájomných práv a povinností účastníkov Združenia v zmluve o vytvorení Združenia. Originál alebo overená fotokópia písomnej zmluvy o vytvorení Združenia je Prílohou č. 6 tejto Zmluvy (ďalej len „**Zmluva o združení**“). V prípade zmeny alebo doplnenia Zmluvy o združení sa Zhotoviteľ zaväzuje doručiť Objednávateľovi originál alebo overenú fotokópiu dodatku k Zmluve o združení, a to v lehote 14 kalendárnych dní odo dňa jej uzavretia. Neoddeliteľnou súčasťou Zmluvy o združení je plná moc udelená Vedúcemu zhotoviteľovi podľa tohto bodu tejto Zmluvy a v súlade s podmienkami uvedenými v súťažných podkladoch na obstaranie zákazky podľa bodu 1. Preambuly tejto Zmluvy.
3. Zhotoviteľ vyhlasuje, že je odborne kvalifikovaný a spôsobilý uzatvoriť túto Zmluvu a riadne plniť záväzky z nej vyplývajúce a že sa riadne oboznámil s podkladmi poskytnutými mu Objednávateľom pred podpisom tejto Zmluvy v rámci procesu verejného obstarávania podľa bodu 1. Preambuly tejto Zmluvy.
4. Zhotoviteľ vyhlasuje, že disponuje všetkými oprávneniami požadovanými príslušnými orgánmi podľa príslušných právnych predpisov, ako aj potrebnými kapacitami, odbornými znalosťami a technickými schopnosťami, ktoré sú nevyhnutné na riadnu a včasnú realizáciu predmetu tejto Zmluvy.
5. Zhotoviteľ podpisom tejto Zmluvy výslovne vyhlasuje, že v spoločnosti Zhotoviteľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Zhotoviteľ podpisom tejto Zmluvy predovšetkým vyhlasuje, že:

5.1 nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;

5.2 nie je právnickou osobou, subjektom alebo orgánom, ktorého z viac ako 50 % priamo alebo nepriamo vlastní subjekt uvedený pod bodom 5.1 vyššie;

5.3 nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod bodmi 5.1 a 5.2 vyššie;

5.4 subdodávatelia, dodávatelia alebo subjekty, na ktorých sa Zhotoviteľ spolieha a na ktorých pripadá plnenie viac ako 10 % hodnoty zákazky (Zmluvy) nie sú subjektami uvedenými pod bodmi 5.1, 5.2 a 5.3 vyššie.

1. Zhotoviteľ podpisom tejto Zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom podľa vykonávacieho nariadenia Rady (EÚ) č. 2022/581 z 8. apríla 2022 (ďalej len „**Osoby na sankčných zoznamoch**“). Zhotoviteľ podpisom tejto Zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).
2. Zhotoviteľ podpisom tejto Zmluvy výslovne vyhlasuje, že plnením podľa tejto Zmluvy nedôjde k rozporu so Zákonom o VMS, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) Zákona o VMS.
3. Za účelom vylúčenia pochybností Zhotoviteľ berie na vedomie a vyhlasuje, že v prípade, ak sa budú na strane Zhotoviteľa ako Zmluvnej strany podieľať viaceré subjekty, vyhlásenia podľa tohto článku tejto Zmluvy sa v plnom rozsahu vzťahujú na všetky subjekty na strane Zhotoviteľa.
4. Zhotoviteľ sa zaväzuje zabezpečiť pravdivosť vyhlásení uvedených v tomto článku tejto Zmluvy po celú dobu platnosti a účinnosti tejto Zmluvy. V prípade, ak sa kedykoľvek v priebehu trvania tejto Zmluvy preukáže nepravdivosť ktoréhokoľvek vyhlásenia Zhotoviteľa podľa bodu 5. a/alebo 6. a/alebo 7. tohto článku tejto Zmluvy, uvedená skutočnosť predstavuje podstatné porušenie tejto Zmluvy zo strany Zhotoviteľa, zakladajúce oprávnenie Objednávateľa okamžite odstúpiť od tejto Zmluvy s účinnosťou ku dňu doručenia oznámenia o odstúpení od tejto Zmluvy Zhotoviteľovi, a to bez akéhokoľvek nároku Zhotoviteľa na náhradu škody.
5. Zhotoviteľ berie na vedomie, že v prípade, ak sa preukáže nepravdivosť ktoréhokoľvek vyhlásenia Zhotoviteľa podľa bodu 6. tohto článku tejto Zmluvy, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 6. tohto článku tejto Zmluvy a na základe dohody Zmluvných strán Objednávateľovi zároveň vzniká nárok na úhradu zmluvnej pokuty voči Zhotoviteľovi vo výške plnení poskytnutých Zhotoviteľovi Objednávateľom podľa ustanovení tejto Zmluvy za obdobie, počas ktorého bola preukázaná nepravdivosť vyhlásenia podľa bodu 6. tohto článku tejto Zmluvy.
6. Zhotoviteľ vyhlasuje, že ku dňu podpisu tejto Zmluvy prevzal na základe dohody o mlčanlivosti podľa článku XIII. tejto Zmluvy od Objednávateľa bezpečnostnú dokumentáciu fyzickej a objektovej bezpečnosti, vypracovanú v súlade so Zákonom o ochrane utajovaných skutočností a Vyhláškou č. 336/2004, obsahujúcu systém opatrení slúžiaci na ochranu utajovaných skutočností pred nepovolanými osobami a pred neoprávnenou manipuláciou v objektoch a chránených priestoroch, a to v rozsahu, ktorý sa vzťahuje na vykonávanie diela bližšie špecifikovaného v bode 2. článku III. tejto Zmluvy Zhotoviteľom (ďalej len „**Bezpečnostná dokumentácia**“).
7. Zhotoviteľ vyhlasuje, že sa pred podpisom tejto Zmluvy dôkladne oboznámil so všetkými dokumentami a podkladmi súvisiacimi s predmetom plnenia tejto Zmluvy, ktoré mu sprístupnil Objednávateľ pred podpisom tejto Zmluvy v rámci procesu verejného obstarávania podľa bodu 1. Preambuly tejto Zmluvy.

**Článok III.**

**Predmet Zmluvy**

1. Predmetom tejto Zmluvy sú práva a povinnosti Zmluvných strán súvisiace s vykonaním diela bližšie špecifikovaného v bode 2. tohto článku tejto Zmluvy a práva a povinnosti Zmluvných strán súvisiace s poskytnutím Služieb bližšie špecifikovaných v bode 3. tohto článku tejto Zmluvy.

# **Vykonanie diela**

# 2.1 Zhotoviteľ sa zaväzuje, že v súlade s touto Zmluvou vykoná pre Objednávateľa dielo, ktoré spočíva vo vykonaní a dodaní:

2.1.1 **Vstupných podkladov**, ktorými sú:

2.1.1.1 Situačný výkres vyhotovený na základe doplnenia geodetického zamerania súčasného stavu územia Stavby autorizovaným geodetom a identifikácie inžinierskych sietí v území na základe merania a vyjadrení ich správcov (vrátane dokumentácie z prieskumu inžinierskych vedení),

2.1.1.2 Analýza vyhotovená na základe domerania, pasportizácie a digitalizácie existujúcich budov, vrátane technickej infraštruktúry, na účely určenia možného využitia technológií a navrhnutia optimálneho rozsahu a spôsobu rekonštrukcie,

2.1.1.3 Dokumentácia - inžinierskogeologický, hydrogeologický a radónový prieskum,

2.1.1.4 Dokumentácia - korózny a geoelektrický prieskum, meranie bludných prúdov a električkovej trakcie,

2.1.1.5 Dokumentácia - dendrologický prieskum vrátane dendrologického posudku (v prípade potreby) na určenie spoločenskej hodnoty drevín určených na výrub,

(ďalej spolu len „**Vstupné podklady**“).

V prípade potreby je súčasťou Vstupných podkladov aj ďalšia potrebná dokumentácia, a to najmä polohopisné a výškopisné geodetické zameranie, geotechnický prieskum, ekologický prieskum, archeologický prieskum a výskum.

* + 1. **Architektonickej štúdie Stavby** (rekonštrukcia a dostavba) pozostávajúcej z:
       1. Architektonicko-urbanistického konceptu dispozičných a stavebných úprav rekonštrukcie, koncept riešenia dostavby (podzemnej parkovacej garáže) a dopravy, statického a požiarneho-bezpečnostného riešenia, úprav okolia existujúcich budov na pozemkoch Stavby, analýzy potrebných prekládok existujúcich a novobudovaných inžinierskych sietí a prípojok (ďalej len „**Architektonicko-urbanistický koncept**“). Architektonicko-urbanistický koncept predstavuje analýzu požiadaviek Objednávateľa a návrh vhodného dispozičného riešenia (usporiadania vnútorného priestoru vrátane zariaďovacích predmetov, technického zariadenia a nábytku). Zhotoviteľ sa zaväzuje predložiť Objednávateľovi 3 variantné riešenia Architektonicko–urbanistického konceptu. Z predložených variantných riešení Objednávateľ v spolupráci so Zhotoviteľom vyberie najvhodnejšie riešenie, ktoré následne Zhotoviteľ dopracuje podľa pripomienok Objednávateľa. Zhotoviteľ sa zaväzuje v rámci vykonania Architektonicko-urbanistického konceptu poskytnúť Objednávateľovi konzultácie, zabezpečiť konzultácie s dotknutými subjektami, pričom sa zaväzuje sledovať súlad Architektonicko-urbanistického konceptu s územnoplánovacou reguláciou. Zhotoviteľ sa zároveň zaväzuje spolupracovať pri stanovení lokalitného programu stavby, schválení a predrokovaní konceptu Stavby a stanovenia rámcov dokumentácie EIA. Zhotoviteľ sa zaväzuje pri vyhotovení Architektonicko-urbanistického konceptu zohľadniť pripomienky a požiadavky Objednávateľa.
       2. Konceptu energetickej hospodárnosti Budovy a tepelnotechnických požiadaviek a riešení (naplnenie cieľa min. 30 % úspor primárnej energie), konceptov stavebnej akustiky a svetlotechniky vo vzťahu k okolitej zástavbe a pre vnútorné priestory Stavby. V rámci plnenia podľa tohto bodu tejto Zmluvy sa Zhotoviteľ zaväzuje sledovať dodržanie súvisiacich záväzných hygienických predpisov a nastaviť nadštandardné parametre (Trieda A podľa Urban Land Institute). Zhotoviteľ sa zaväzuje pri vyhotovení konceptov podľa tohto bodu tejto Zmluvy zohľadniť pripomienky a požiadavky Objednávateľa.
       3. Investičného (stavebného) zámeru ako finálneho výstupu Architektonickej štúdie Stavby a zadania pre ďalšie projektové stupne v rozsahu textovej a výkresovej časti (ďalej len „**Investičný zámer**“). V textovej časti Investičného zámeru sa Zhotoviteľ zaväzuje uviesť prehľad všetkých predošlých prieskumov, opis architektonicko-stavebného, technického a technologického riešenia Stavby, prehľad kapacitných údajov a bilancií, dodržanie regulácie územného plánu, stanovenie hygienických štandardov, materiálového a interiérového riešenia, úprav okolia vrátane krajinárskych a drobnej architektúry   
          a návrh objektového členenia Stavby. Výkresová časť Investičného zámeru bude pozostávať z komplexnej architektonickej situácie a koordinačnej situácie, resp. situácií inžinierskych sietí podľa potrieb pre ich prerokovanie, základné pôdorysy podlaží, rezy a pohľady vrátane hrubého vyznačenia búracích prác a asanácií podľa potreby. Súčasťou príloh bude orientačný prepočet stavebných a investičných nákladov. Zhotoviteľ sa zaväzuje pri vyhotovení Investičného zámeru zohľadniť pripomienky a požiadavky Objednávateľa. Zabezpečenie vydania súvisiacich záväzných stanovísk je predmetom Inžinierskej činnosti poskytovanej Zhotoviteľom Objednávateľovi podľa ustanovení tejto Zmluvy (bod 2.1.1.1 článku IV. tejto Zmluvy).

(ďalej spolu len „**Architektonická štúdia Stavby**“).

* + 1. **Dokumentácie „Posudzovanie vplyvov na životné prostredie“** podľa Zákona o posudzovaní vplyvov, za účelom vydania:

2.1.3.1 rozhodnutia v konaní o podnete podľa § 19 Zákona o posudzovaní vplyvov, ktorým príslušný orgán určí, že navrhovaná činnosť sa nebude posudzovať podľa Zákona o posudzovaní vplyvov (ďalej len „**Rozhodnutie v konaní o podnete**“) alebo

2.1.3.2 záväzného stanoviska zo zisťovacieho konania podľa § 29 Zákona o posudzovaní vplyvov (ďalej len „**Záväzné stanovisko EIA**“) a ak zo Záväzného stanoviska vyplynie, že navrhovaná činnosť musí byť predmetom posudzovania vplyvov navrhovanej činnosti, tak aj za účelom vydania záverečného stanoviska podľa § 37 Zákona o posudzovaní vplyvov (ďalej len „**Záverečné stanovisko EIA**“), ktoré bude výsledkom posudzovania vplyvov na životné prostredie podľa Zákona o posudzovaní vplyvov,

(ďalej len „**Dokumentácia EIA**“).

* + 1. **Stavebného zámeru**,
    2. **Projektu stavby na ohlásenie** (ďalej len „**PSO**“),
    3. **Dokumentácie na ponuku** (ďalej len „**DP**“),
    4. **Projektu stavby** (ďalej len „**PS**“)**,**

## (Vstupné podklady, Architektonická štúdia Stavby, Dokumentácia EIA, Stavebný zámer, PSO, DP, PS ďalej spolu len „**Dielo**“ a jednotlivo aj len „**Časť Diela**“).

# Zhotoviteľ sa zaväzuje vykonať Dielo riadne a včas s odbornou starostlivosťou, na svoje náklady, vlastnú zodpovednosť a nebezpečenstvo, v súlade s touto Zmluvou a v súlade s právnymi predpismi a technickými a hygienickými normami vzťahujúcimi sa na Dielo platnými a účinnými v čase dodania jednotlivých Častí Diela Objednávateľovi. Pri vykonávaní Diela sa Zhotoviteľ zaväzuje postupovať podľa požiadaviek a pokynov Objednávateľa a požiadaviek dotknutých orgánov a dotknutých právnických osôb, prípadne oprávnených požiadaviek účastníkov konaní.

# V rámci plnenia predmetu tejto Zmluvy podľa bodu 2.1.1 tohto článku tejto Zmluvy (Vstupné podklady) sa Zhotoviteľ zaväzuje vykonať kompletné zameranie exteriéru, vykonať pasportizáciu inžinierskych sietí, zabezpečiť vykonanie všetkých potrebných prieskumov a výskumov (vrátane jednoznačných záverov alebo odporúčaní expertov, ktoré z nich vyplývajú) a vykonať činnosti súvisiace s predmetným plnením tak, aby dodal všetky Vstupné podklady Objednávateľovi riadne a včas, v termíne uvedenom v bode 1.1.1 článku IV. tejto Zmluvy.

# Zhotoviteľ sa zaväzuje vykonať Stavebný zámer, PSO, DP a PS v jednotlivých architektonických, technických, ekologických a ekonomických prvkoch tak, aby boli v súlade s príslušnými právnymi predpismi, najmä Stavebným zákonom, Zákonom č. 26/2025, Zákonom o územnom plánovaní, Zákonom súvisiacim s reformou stavebnej legislatívy, Vyhláškou č. 59/2025, Vyhláškou č. 60/2025, príslušnými EN, STN pre daný predmet riešenia, Zákonom o BOZP, bezpečnostnými predpismi a normami na zaistenie ochrany zdravia, bezpečnosti práce a technických zariadení, resp. **v súlade so všetkými príslušnými právnymi predpismi stavebnej legislatívy a technickými a hygienickými normami platnými a účinnými v čase dodania** jednotlivých Častí Diela podľa tohto bodu 2.4 tejto Zmluvy Objednávateľovi.

# Zhotoviteľ sa zaväzuje vykonať Stavebný zámer v súlade s Prílohou č. 15 k Vyhláške č. 60/2025 tak, aby obsahoval všetky potrebné náležitosti k vydaniu rozhodnutia o stavebnom zámere. Zhotoviteľ sa zaväzuje Stavebný zámer sprístupniť v informačnom systéme Úradu pre územné plánovanie a výstavbu Slovenskej republiky, zriadenom podľa § 25 Zákona o územnom plánovaní (ďalej len „**Informačný systém**“) a v rámci Inžinierskej činnosti požiadať príslušný orgán územného plánovania, dotknuté orgány a dotknuté právnické osoby o vydanie záväzných stanovísk a záväzných vyjadrení k Stavebnému zámeru. Po vypracovaní správy o prerokovaní stavebného zámeru podľa § 23 Stavebného zákona a prípadnom upravení Stavebného zámeru podľa záväzných stanovísk a záväzných vyjadrení podľa predchádzajúcej vety, predloží Zhotoviteľ Stavebný zámer na konanie o stavebnom zámere.

* 1. Zhotoviteľ sa zaväzuje vykonať PSO a to v súlade s Prílohou č. 14 k Vyhláške č. 60/2025 tak, aby obsahoval všetky potrebné náležitosti na overenie PSO overovacou doložkou v zmysle § 63 Stavebného zákona.
  2. Zhotoviteľ sa zaväzuje vykonať DP tak, aby DP a výkaz výmer mohli byť súčasťou súťažných podkladov podľa Zákona o VO, za účelom realizácie verejného obstarávania a výberu úspešného uchádzača na zhotovenie Stavby. V rámci vykonania DP sa Zhotoviteľ zaväzuje zabezpečiť vykonanie posudkov stavebnej fyziky v oblasti teplotechniky, akustiky, emisií a pod. podľa potreby, predovšetkým pre overenie dodržania požadovaných parametrov projektovej dokumentácie.
  3. Položkový rozpočet Stavby a neocenený výkaz výmer sa Zhotoviteľ zaväzuje vyhotoviť v rozsahu podľa Prílohy č. 1 tejto Zmluvy. V rozpočte a výkaze výmer nesmú byť uvedené presné názvy výrobkov a odkazy na ich výrobcov. Uvedený bude iba presný opis (technické, kvalitatívne vlastnosti výrobkov, zariadení a materiálov). V prípade, že nie je možné opisom presne špecifikovať niektorý výrobok, je možné použiť obchodný názov výrobku s doplnkom „alebo ekvivalent“. Zhotoviteľ sa zaväzuje, že všetky materiály a technológie použité v DP budú spĺňať parametre potrebné pre výber zhotoviteľa Stavby prostredníctvom verejného obstarávania, pričom táto povinnosť platí aj pre materiály a technológie, ktoré budú vo výkaze výmer označené ako „ekvivalent“.
  4. Zhotoviteľ sa zaväzuje vykonať PS v súlade s Prílohou č. 17 k Vyhláške č. 60/2025 tak, aby obsahoval všetky potrebné náležitosti na overenie PS overovacou doložkou v zmysle § 65 Stavebného zákona. Stavebné objekty a prevádzkové súbory, ktoré sú vyhradenými technickými zariadeniami, je potrebné odsúhlasiť príslušným úradom. Za PS sa považuje aj projektová dokumentácia Stavby, ktorá vzhľadom na aktuálne platnú stavebnú legislatívu a potrebu riadneho plnenia predmetu tejto Zmluvy nemusí obsahovať overovaciu doložku stavebného úradu. Zmluvné strany sa dohodli, že bez ohľadu na rozsahy povoľovacích procesov, Objednávateľ podľa tejto Zmluvy požaduje dodanie PS, pričom PSO na účely tejto Zmluvy znamená PS v nižšej rozpracovanosti.
  5. Zhotoviteľ sa zaväzuje v rámci vykonania PS (prípadne PSO) vykonať a dodať Objednávateľovi Dokumentáciu zámeru verejnej práce (ďalej len „**Dokumentácia ZVP**“) podľa Zákona o verejných prácach a Vyhlášky č. 83/2008 tak, aby Objednávateľ, ako predkladateľ podľa Zákona o verejných prácach, mohol riadne a včas požiadať Ministerstvo dopravy Slovenskej republiky o vykonanie štátnej expertízy podľa Zákona o verejných prácach, ak bude potrebná. Zhotoviteľ sa zaväzuje vykonať Dokumentáciu ZVP na podklade PS (PSO).

2.11 Zhotoviteľ sa zaväzuje zabezpečiť, aby projektové energetické hodnotenie Budovy bolo vypracované v súlade s príslušnými právnymi predpismi, najmä Zákonom o energetickej hospodárnosti budov, súvisiacimi vykonávacími vyhláškami s ohľadom na správne zatriedenie jestvujúcich objektov v súlade s kategóriami podľa ustanovení Zákona o energetickej hospodárnosti budov.

2.12 Zhotoviteľ sa zaväzuje vykonať Architektonickú štúdiu Stavby, Dokumentáciu EIA, Stavebný zámer, PSO, DP a PS (ďalej len „**Projektová dokumentácia**“) tak, aby spĺňala požiadavky na hygienické parametre vnútorného prostredia Budovy (najmä výmena vzduchu, využitie denného svetla, kvalitu umelého osvetlenia, ako aj akustické parametre Budovy).

2.13 Pri vykonávaní Projektovej dokumentácie sa Zhotoviteľ zaväzuje zohľadniť najvyššiu možnú mieru úspornosti, ktorej premietnutie do realizácie Stavby bude efektívne, nie však na úkor kvality a bezpečnosti. Zhotoviteľ sa zaväzuje kedykoľvek v priebehu vykonávania Projektovej dokumentácie poskytnúť Objednávateľovi návrhy na optimalizáciu technických a ekonomických riešení Stavby z hľadiska použitých materiálov, technológií, prevádzkových nákladov, finančné a energetické úspory, ak mohol tieto skutočnosti identifikovať pri vynaložení odbornej starostlivosti. Zhotoviteľ sa zaväzuje vykonať Projektovú dokumentáciu tak, aby náklady na realizáciu Stavby podľa cenníkovej databázy CENKROS 4 (resp. najnovšej cenníkovej databázy CENKROS aktuálne platnej ku dňu dodania PS Objednávateľovi) nepresiahli sumu 18 000 000,00 eur bez DPH.

2.14 Zhotoviteľ berie na vedomie, že Stavba musí byť realizovaná podľa princípov trvalej udržateľnosti. Zhotoviteľ sa zaväzuje vyhotoviť Projektovú dokumentáciu tak, aby Projektová dokumentácia a výstavba preukázala úspory primárnej energie na úrovni minimálne 30 %. Splnenie podmienky dosiahnutia úspor primárnej energie sa preukazuje na základe výsledku porovnania údajov východiskového stavu uvedeného v energetickom certifikáte pred realizáciou Stavby a plánovaného stavu uvedeného v projektovom energetickom hodnotení. Po ukončení realizácie Stavby sa splnenie podmienky dosiahnutia úspor primárnej energie preukazuje na základe výsledku porovnania údajov východiskového stavu uvedeného v energetickom certifikáte pred realizáciou Stavby a dosiahnutého stavu uvedeného v energetickom certifikáte po realizácii Stavby.

2.15 Bližšie podmienky vykonania Diela a jeho špecifikácia je uvedená v Opise predmetu zákazky, ktorý predstavuje Prílohu č. 1 tejto Zmluvy.

2.16 Pri vykonávaní Diela sa Zhotoviteľ zaväzuje dodržiavať súvisiacu legislatívu a požiadavky Objednávateľa na Budovu vo vzťahu k členeniu a počtu pracovníkov Objednávateľa. Zhotoviteľ sa zaväzuje vykonať Dielo v súlade so Zákonom o ochrane utajovaných skutočností, Vyhláškou č. 336/2004, Bezpečnostnou dokumentáciou a požiadavkami a pokynmi Objednávateľa, ktoré sa týkajú podmienok ochrany objektov a chránených priestorov, ktoré sa Zhotoviteľ zaväzuje zohľadniť pri vykonávaní Diela.

# 2.17 Zhotoviteľ sa zaväzuje odovzdať Objednávateľovi Vstupné podklady v slovenskom jazyku v nasledovnom počte vyhotovení:

v tlačenej forme: 4x,

v digitálnej forme: 2x na USB nosiči.

# 2.18 Zhotoviteľ sa zaväzuje odovzdať Objednávateľovi Architektonickú štúdiu Stavby (všetky jej výstupy) v slovenskom jazyku v nasledovnom počte vyhotovení (vyhotovenú aj v elektronicky editovateľnom formáte prostredníctvom softvéru Auto CAD):

v tlačenej forme: 4x,

v digitálnej forme: 2x na USB nosiči.

# 2.19 Zhotoviteľ sa zaväzuje odovzdať Objednávateľovi Dokumentáciu EIA v slovenskom jazyku v nasledovnom počte vyhotovení:

v tlačenej forme: 4x,

v digitálnej forme: 2x na USB nosiči.

# 2.20 Zhotoviteľ sa zaväzuje odovzdať Objednávateľovi Stavebný zámer v slovenskom jazyku v nasledovnom počte vyhotovení:

v tlačenej forme: 4 pare

v digitálnej forme: 2x na USB nosiči,

textová časť (formát PDF a súčasne DOC, príp. DOCX, príp. RTF),

výkresová časť (formát PDF a súčasne DWG),

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát XLS, príp. XLSX).

# Zhotoviteľ sa zaväzuje odovzdať Objednávateľovi PSO v slovenskom jazyku v nasledovnom počte vyhotovení:

v tlačenej forme: 6 pare (z toho 2 pare s overovacou doložkou stavebného úradu)

v digitálnej forme: 2x na USB nosiči,

textová časť (formát PDF a súčasne DOC, príp. DOCX, príp. RTF),

výkresová časť (formát PDF a súčasne DWG),

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát XLS, príp. XLSX).

# 2.22 Zhotoviteľ sa zaväzuje odovzdať Objednávateľovi DP v slovenskom jazyku v nasledovnom počte vyhotovení:

v tlačenej forme: 2 pare,

v digitálnej forme: 2x na USB nosiči,

textová časť (formát PDF a súčasne DOC, príp. DOCX, príp. RTF),

výkresová časť (formát PDF a súčasne DWG),

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát PDF a súčasne XLS, príp. XLSX).

# 2.23 Zhotoviteľ sa zaväzuje odovzdať Objednávateľovi PS v slovenskom jazyku v nasledovnom počte vyhotovení:

v tlačenej forme: 6 pare (z toho 2 pare s overovacou doložkou stavebného úradu),

v digitálnej forme: 2x na USB nosiči,

textová časť (formát PDF a súčasne DOC, príp. DOCX, príp. RTF),

výkresová časť (formát PDF a súčasne DWG),

rozpočtová časť v tabuľke so zadanými vzorcami v rozpočte, ako aj vo výkaze výmer pre potreby ďalších úprav (formát PDF a súčasne XLS, príp. XLSX).

# 2.24 Zhotoviteľ ako poverený projektant na základe osobitnej plnej moci udelenej mu Objednávateľom sa podľa § 20 Stavebného zákona zaväzuje sprístupniť Projektovú dokumentáciu v rozsahu nevyhnutnom v zmysle príslušnej stavebnej legislatívy v Informačnom systéme a za tým účelom sa zaväzuje vyhotoviť Projektovú dokumentáciu v elektronickej podobe tak, aby zodpovedala požiadavkám na jej uloženie v Informačnom systéme podľa § 8 ods. 3 Stavebného zákona a Vyhlášky č. 60/2025.

2.25 Zhotoviteľ sa zaväzuje vykonať Projektovú dokumentáciu tak, aby Stavba vyhovovala všeobecným technickým požiadavkám na bezbariérovú prístupnosť a užívanie Stavby v súlade s príslušnými ustanoveniami Stavebného zákona a ostatnej súvisiacej legislatívy.

2.26 Zhotoviteľ ako projektant statickej časti Projektovej dokumentácie sa zaväzuje pri vykonávaní Projektovej dokumentácie postupovať v súlade s § 35 ods. 8 Stavebného zákona.

2.27 Zhotoviteľ sa zaväzuje vykonať Dielo prostredníctvom odborne spôsobilých osôb na vykonávanie požadovaných činností. Pokiaľ Zhotoviteľ na vykonanie Diela alebo jednotlivých Častí Diela použije tretie osoby, zodpovedá za vykonanie Diela tak, akoby ho vykonal sám. Projektová dokumentácia musí byť vypracovaná oprávnenou osobou s príslušnou odbornou spôsobilosťou podľa Zákona o autorizovaných architektoch. Podľa § 32 odseku 8 Zákona o ochrane pamiatkového fondu, projektovú dokumentáciu obnovy a projektovú dokumentáciu úprav nehnuteľnosti v pamiatkovom území môže spracovať len fyzická osoba autorizovaná podľa osobitného predpisu.

2.28 Zhotoviteľ sa zaväzuje počas vykonávania Diela na žiadosť Objednávateľa sprístupniť Objednávateľovi akúkoľvek rozpracovanú Časť Diela a to do 3 pracovných dní odo dňa doručenia žiadosti Objednávateľa.

2.29 Zhotoviteľ sa zaväzuje pravidelne (vždy k poslednému dňu príslušného kalendárneho mesiaca počas obdobia vykonávania Diela podľa tejto Zmluvy, ak sa Zmluvné strany nedohodnú inak) písomne formou e-mailu doručeného na adresu oprávnenej osoby Objednávateľa informovať Objednávateľa o priebehu vykonávania Diela. Zhotoviteľ sa zároveň zaväzuje vždy na základe požiadavky Objednávateľa, poskytnúť Objednávateľovi informácie o stave rozpracovanosti Diela a to do 3 pracovných dní odo dňa doručenia požiadavky Objednávateľa o poskytnutie informácie, vrátane informácií ohľadom zapracovania požiadaviek Objednávateľa podľa bodu 2.16 tohto článku tejto Zmluvy.

2.30 Miestom dodania Častí Diela je sídlo Objednávateľa.

# 2.31 Objednávateľ sa zaväzuje riadne a včas vykonané Časti Diela prevziať a zaplatiť Zhotoviteľovi v tejto Zmluve dohodnutú cenu podľa článku V. tejto Zmluvy v termínoch v nej určených.

2.32 Projektová dokumentácia (vrátane výkazu výmer) musí v prípade, ak je to technicky a funkčne možné, podľa *uznesenia vlády SR č. 541 z 31. augusta 2022 k návrhu na uloženie povinnosti aplikovania nástrojov zeleného verejného obstarávania vo verejných obstarávaniach týkajúcich sa výstavby alebo rekonštrukcie pozemných stavieb* obsahovať prípadné opätovné využitie (zhodnotenie) stavebného odpadu, resp. využitie stavebných výrobkov pripravených zo stavebných a demolačných odpadov alebo vedľajších produktov výroby.

# **Poskytovanie Služieb**

# V rámci plnenia predmetu tejto Zmluvy sa Zhotoviteľ zaväzuje poskytovať Objednávateľovi nasledovné služby:

# 3.1.1 Výkon Inžinierskej činnosti (ďalej len „**Inžinierska činnosť**“),

# 3.1.2 Odborný autorský dohľad počas realizácie stavebných prác až do protokolárneho odovzdania Stavby na účel posúdenia ich súladu s dodanou Projektovou dokumentáciou (ďalej len „**Autorský dozor**“),

3.1.3 Výkon činnosti Koordinátora dokumentácie (ďalej len „**Koordinátor dokumentácie**“),

(ďalej spolu len „**Služby**“).

# **Inžinierska činnosť**

# 3.2.1 Zhotoviteľ sa zaväzuje poskytovať Objednávateľovi Inžiniersku činnosť súvisiacu so Stavbou, ktorou sa rozumie výkon činností, ktoré v mene Objednávateľa ako budúceho stavebníka Stavby vykonáva Zhotoviteľ, pre potreby zabezpečenia prípravy Stavby. Je to súhrn činností, ktorými sa zabezpečujú všetky služby pri zastupovaní Objednávateľa ako stavebníka v komunikácii a konaní so štátnymi orgánmi, samosprávnymi orgánmi, dotknutými orgánmi, fyzickými a právnickými osobami (vrátane vlastníka pozemku), najmä zabezpečenie odborných posudkov a stanovísk, záväzných vyjadrení a záväzných stanovísk, doložiek súladu, zastupovanie Objednávateľa ako navrhovateľa v príslušných konaniach, zabezpečenie všetkých podkladov pre príslušný rozsah vyjadrení, povolení, rozhodnutí, určení, osvedčení a stanovísk (ďalej len „**Dokumenty**“ alebo jednotlivo len „**Dokument**“). Zhotoviteľ sa zaväzuje poskytnúť Objednávateľovi Inžiniersku činnosť v rozsahu a obsahu podľa Opisu predmetu zákazky, ktorý predstavuje Prílohu č. 1 k tejto Zmluve a v rozsahu podľa príslušnej stavebnej legislatívy, najmä Stavebného zákona a Vyhlášky č. 60/2025 pričom Inžinierska činnosť bude pozostávať najmä z nasledovných činností:

3.2.1.1 zabezpečenie kladných záväzných stanovísk k Investičnému zámeru, zabezpečenie právoplatného Rozhodnutia v konaní o podnete alebo právoplatného Záväzného stanoviska EIA a v prípade potreby právoplatného Záverečného stanoviska EIA (vrátane vypracovania a podania akýchkoľvek s tým súvisiacich žiadostí),

3.2.1.2 vypracovanie návrhu na začatie odstránenia stavieb a zabezpečenie potrebného povolenia,

3.2.1.3 zabezpečenie predbežných súhlasov na používanie verejného priestranstva na nakladanie a prepravu nebezpečného odpadu, na používanie prístupových komunikácií, (vrátane vypracovania a podania akýchkoľvek s tým súvisiacich žiadostí),

* + - 1. vypracovanie a podanie žiadostí o vydanie záväzných stanovísk dotknutých orgánov podľa § 21 Stavebného zákona a/alebo záväzných vyjadrení dotknutých právnických osôb podľa § 22 Stavebného zákona, prerokovanie a zabezpečenie súhlasných záväzných stanovísk/vyjadrení,
      2. zabezpečenie overenia PSO overovacou doložkou (vrátane vypracovania a podania žiadosti o overenie PSO) a zabezpečenie riadneho ohlásenia stavby,
      3. zabezpečenie podkladov na konanie o stavebnom zámere,
      4. vypracovanie správy o prerokovaní stavebného zámeru podľa § 23 Stavebného zákona a prílohy č. 16 Vyhlášky č. 60/2025,
      5. zabezpečenie právoplatného rozhodnutia o stavebnom zámere vrátane vypracovania a podania žiadosti o vydanie rozhodnutia o stavebnom zámere podľa § 50 Stavebného zákona, prípadne žiadosti o zmenu rozhodnutia o stavebnom zámere podľa § 62 Stavebného zákona,
      6. zabezpečenie vydania doložiek súladu vrátane vypracovania a podania žiadostí o vydanie doložiek súladu k PS dotknutého orgánu podľa § 21 Stavebného zákona alebo dotknutej právnickej osoby podľa § 22 Stavebného zákona, ak sa budú vyžadovať,
      7. zabezpečenie overenia PS overovacou doložkou vrátane vypracovania a podania žiadosti o overenie PS podľa § 65 Stavebného zákona, prípadne žiadosti o overenie zmeny PS podľa § 43 ods. 3 Stavebného zákona,
      8. zastupovanie Objednávateľa ako stavebníka v konaní o stavebnom zámere za účelom vydania rozhodnutia o stavebnom zámere a pri zabezpečení overenia PSO, PS vrátane komunikácie so všetkými dotknutými osobami,
      9. vypracovanie a podanie akýchkoľvek iných potrebných podaní podľa Stavebného zákona (napr. námietka Objednávateľa ako stavebníka proti obsahu záväzného stanoviska podľa § 21 ods. 13 Stavebného zákona, námietka Objednávateľa ako stavebníka proti obsahu záväzného stanoviska orgánu územného plánovania podľa § 21 ods. 14 Stavebného zákona, podnet na preskúmanie postupu správneho orgánu pri vrátení žiadosti o overenie projektu stavby podľa § 65 ods. 4 Stavebného zákona a pod.), ak sa bude vyžadovať,
      10. vypracovanie a podanie akýchkoľvek iných žiadostí v rámci konania o stavebnom zámere a overenia PS, PSO,
      11. prerokovanie a zabezpečenie súhlasných stanovísk k jednotlivým stupňom Projektovej dokumentácie počas vykonávania Projektovej dokumentácie s dotknutými orgánmi a organizáciami štátnej správy a samosprávy, s dotknutými fyzickými a právnickými osobami, s dotknutými zložkami Objednávateľa,
      12. kompletné prerokovanie (a odsúhlasenie) jednotlivých stupňov Projektovej dokumentácie s dotknutými orgánmi a organizáciami štátnej správy a samosprávy, s dotknutými fyzickými a právnickými osobami, s dotknutými zložkami Objednávateľa počas vykonávania Projektovej dokumentácie za účelom vydania všetkých potrebných povolení, ktoré môžu vyplynúť z projektového riešenia Zhotoviteľa,
      13. súčinnosť pri príprave súťažných podkladov na verejné obstarávanie na výber zhotoviteľa Stavby,

3.2.1.17 bezodkladné a priebežné poskytnutie vysvetlení potrebných na vypracovanie odpovedí v rámci verejného obstarávania na výber zhotoviteľa Stavby, aby bol dodržaný postup podľa § 48 Zákona o VO,

3.2.1.18 povinnosť predložiť Objednávateľovi návrh zmluvy o prekládkach inžinierskych sietí, vyvolaných Stavbou medzi Objednávateľom a vlastníkom, resp. prevádzkovateľom dotknutej siete,

3.2.1.19 zabezpečenie činností spojených s operatívnym aktualizovaním podkladov a vyjadrení,

3.2.1.20 zabezpečenie povolenia výrubu (tak, aby sa minimalizovali akékoľvek poplatky spojené s výrubom drevín),

3.2.1.21 zastupovanie Objednávateľa v prípadných odvolacích konaniach,

3.2.1.22 zabezpečenie posúdenia Projektovej dokumentácie, najmä určených a vyhradených technických zariadení príslušnými orgánmi a organizáciami (Technická inšpekcia Slovenskej republiky a pod.),

3.2.1.23 zabezpečenie všetkých geodetických a majetkovo - právnych podkladov potrebných k vydaniu rozhodnutia o stavebnom zámere (preukázanie vzťahu k pozemku),

3.2.1.24 majetkovo-právne vysporiadanie (predpokladáme len v rozsahu odovzdania inžinierskych sietí do majetku dotknutých osôb [BVS, BAT, ZSE a pod.]), súčasťou ktorého bude prípadné zabezpečenie vypracovania geometrických plánov na vyznačenie rozsahu vecných bremien práva uloženia inžinierskych sietí a súčinnosť pri zabezpečení uzatvárania budúcich zmlúv o zmluvách na zriadenie vecného bremena práva uloženia inžinierskych sietí Objednávateľa na cudzích pozemkoch,

3.2.1.25 ostatné so Stavbou súvisiace činnosti (prekládky, odstránenie stavieb a pod.).

# 3.2.2 Zhotoviteľ sa zároveň zaväzuje vždy na základe požiadavky Objednávateľa, poskytnúť Objednávateľovi informácie o priebehu poskytovania (stave) Inžinierskej činnosti, a to do 3 pracovných dní odo dňa doručenia požiadavky Objednávateľa o poskytnutie informácie.

# Objednávateľ sa zväzuje riadne a včas poskytnutú Inžiniersku činnosť prevziať a zaplatiť Zhotoviteľovi v tejto Zmluve dohodnutú cenu podľa článku V. tejto Zmluvy v termínoch podľa článku IV. tejto Zmluvy.

* 1. **Autorský dozor**

3.3.1 Zhotoviteľ sa zaväzuje poskytovať Objednávateľovi služby Autorského dozoru pre Stavbu na základe písomnej objednávky Objednávateľa doručenej Zhotoviteľovi spôsobom podľa bodu 4. článku XV. tejto Zmluvy. Zhotoviteľ sa zaväzuje poskytovať Objednávateľovi služby Autorského dozoru odo dňa uvedeného v objednávke Objednávateľa ako deň odovzdania staveniska zhotoviteľovi Stavby. Objednávateľ sa zaväzuje Zhotoviteľovi doručiť objednávku podľa tohto bodu tejto Zmluvy najneskôr 30 kalendárnych dní pred plánovaným odovzdaním staveniska zhotoviteľovi Stavby.

* + 1. Zhotoviteľ sa zaväzuje doručiť Objednávateľovi elektronicky na adresu oprávnenej osoby Objednávateľa potvrdenie prijatia objednávky podľa bodu 3.3.1 tohto článku tejto Zmluvy, a to najneskôr do 7 pracovných dní odo dňa doručenia objednávky Zhotoviteľovi. Doručením potvrdenia prijatia objednávky podľa predchádzajúcej vety sa považuje objednávka podľa bodu 3.3.1 tohto článku tejto Zmluvy za záväznú.
    2. Zhotoviteľ sa zaväzuje služby Autorského dozoru poskytovať prostredníctvom minimálne 2 osôb s odbornou spôsobilosťou podľa aktuálne platných právnych predpisov stavebnej legislatívy. Zhotoviteľ sa zaväzuje v potvrdení prijatia objednávky podľa bodu 3.3.2 tohto článku tejto Zmluvy oznámiť Objednávateľovi meno a kontaktné údaje Autorského dozoru (a jeho zástupcu, ktorý je v prípade dočasnej neprítomnosti oprávnený zastupovať osobu vykonávajúcu činnosť Autorského dozoru) a predložiť doklady preukazujúce odbornú spôsobilosť osoby Autorského dozoru (a jeho zástupcu) podľa aktuálne platných právnych predpisov. Výber osoby Autorského dozoru (a jeho zástupcu) podlieha schváleniu Objednávateľom. V prípade, ak osoba Autorského dozoru (alebo jeho zástupca) nespĺňa zákonné predpoklady pre výkon tejto funkcie, Zhotoviteľ je povinný bezodkladne po oznámení nesúhlasného stanoviska Objednávateľa, navrhnúť inú osobu spĺňajúcu dané podmienky.
    3. Zhotoviteľ sa zaväzuje poskytovať pre Objednávateľa služby Autorského dozoru v súlade s platnými právnymi predpismi, minimálne v rozsahu podľa Prílohy č. 4 Sadzobníka pre navrhovanie ponukových cien projektových prác a inžinierskych činností UNIKA 2023 (ďalej len „Sadzobník UNIKA“) a Opisu predmetu zákazky, ktorý predstavuje Prílohu č. 1 k tejto Zmluve.
    4. Objednávateľ sa zaväzuje oznámiť Zhotoviteľovi písomne formou e-mailu na adresu osôb vykonávajúcich Autorský dozor termín konania kontrolných dní Stavby (periodicita kontrolných dní Stavby 1x týždenne), operatívnych porád vedenia Stavby, odovzdania a prevzatia Stavby, skúšok stanovených všeobecne záväzným právnym predpisom a pod. najneskôr 3 pracovné dni vopred. Oznámenie podľa tohto bodu tejto Zmluvy je oprávnená v mene Objednávateľa zasielať Zhotoviteľovi aj osoba vykonávajúca funkciu stavebného dozoru na Stavbe (ďalej len „**Stavebný dozor**“).
    5. Zhotoviteľ sa zaväzuje zabezpečiť prítomnosť 1 osoby vykonávajúcej Autorský dozor na všetkých úkonoch podľa bodu 3.3.5 tohto článku tejto Zmluvy na stavenisku, resp. v sídle Objednávateľa.
    6. Zhotoviteľ sa zároveň zaväzuje zabezpečiť, aby 1 osoba vykonávajúca Autorský dozor, bola prítomná na stavenisku aj vždy na vyzvanie Stavebného dozoru. Na výzvu Stavebného dozoru sa vzťahujú podmienky podľa bodu 3.3.5 tohto článku tejto Zmluvy.
    7. Zhotoviteľ sa zaväzuje v mimoriadnych prípadoch zabezpečiť, aby 1 osoba vykonávajúca Autorský dozor, bola prítomná na stavenisku v určený čas podľa oznámenia Objednávateľa, resp. Stavebného dozoru, doručeného osobe vykonávajúcej Autorský dozor najneskôr 24 hod. vopred (oznámenie je v tomto prípade možné realizovať telefonicky s jeho následným potvrdením prostredníctvom e-mailu).
    8. Ak počas trvania tejto Zmluvy nastane objektívna skutočnosť majúca za následok nemožnosť vykonávania činnosti osobou vykonávajúcou Autorský dozor (alebo jeho zástupcu), Zhotoviteľ sa zaväzuje bezodkladne po tom, ako sa o uvedenej skutočnosti dozvedel, informovať o uvedenej skutočnosti Objednávateľa (elektronicky na adresu oprávnenej osoby Objednávateľa) a zároveň bezodkladne doručiť Objednávateľovi meno a kontaktné údaje a doklady podľa bodu 3.3.3 tohto článku tejto Zmluvy týkajúce sa novej osoby vykonávajúcej činnosť Autorského dozoru (alebo jeho zástupcu). V prípade, ak osoba vykonávajúca činnosť Autorského dozoru (alebo jeho zástupca) je Expertom podľa článku XII. bod 13. tejto Zmluvy, zaväzuje sa Zhotoviteľ postupovať spôsobom podľa bodov 13., 14. článku XII. tejto Zmluvy.
    9. Za účelom vylúčenia pochybností Zmluvné strany deklarujú, že súčasťou poskytovaných služieb Autorského dozoru je vykonávanie dohľadu projektanta nad zhotovovaním Stavby z hľadiska súladu stavebných prác s projektom stavby podľa Stavebného zákona a kontrola statického zabezpečenia pomocných nosných konštrukcií v súlade s obsahom prác podľa Sadzobníka UNIKA a tejto Zmluvy.

3.3.11 Objednávateľ sa zaväzuje za riadne a včas poskytnuté služby Autorského dozoru zaplatiť Zhotoviteľovi v tejto Zmluve dohodnutú cenu podľa článku V. tejto Zmluvy v termínoch v nej určených.

**3.4 Koordinátor dokumentácie**

* + 1. Zhotoviteľ sa zaväzuje poskytovať Objednávateľovi služby Koordinátora dokumentácie v rozsahu podľa Nariadenia vlády č. 396/2006 a to na základe písomnej objednávky Objednávateľa doručenej Zhotoviteľovi spôsobom podľa bodu 4. článku XV. tejto Zmluvy. Zhotoviteľ sa zaväzuje poskytovať Objednávateľovi služby Koordinátora dokumentácie odo dňa uvedeného v objednávke Objednávateľa, ktorý bude najneskôr 7 pracovných dní pred dňom odovzdania staveniska zhotoviteľovi Stavby. Objednávateľ sa zaväzuje doručiť Zhotoviteľovi objednávku podľa tohto bodu tejto Zmluvy najneskôr 30 kalendárnych dní pred plánovaným odovzdaním staveniska zhotoviteľovi Stavby.
    2. Zhotoviteľ sa zaväzuje doručiť Objednávateľovi elektronicky na adresu oprávnenej osoby Objednávateľa potvrdenie prijatia objednávky podľa bodu 3.4.1 tohto článku tejto Zmluvy, a to najneskôr do 7 pracovných dní odo dňa doručenia objednávky Zhotoviteľovi. Doručením potvrdenia prijatia objednávky podľa predchádzajúcej vety sa považuje objednávka podľa bodu 3.4.1 tohto článku tejto Zmluvy za záväznú.
    3. Zhotoviteľ sa zaväzuje služby Koordinátora dokumentácie poskytovať prostredníctvom osoby s odbornou spôsobilosťou podľa Nariadenia vlády č. 396/2006. Zhotoviteľ sa zaväzuje v potvrdení prijatia objednávky podľa bodu 3.4.2 tohto článku tejto Zmluvy oznámiť Objednávateľovi meno a kontaktné údaje Koordinátora dokumentácie a predložiť doklady preukazujúce odbornú spôsobilosť osoby Koordinátora dokumentácie podľa platných právnych predpisov. Výber osoby Koordinátora dokumentácie podlieha schváleniu Objednávateľom. V prípade, ak osoba Koordinátora dokumentácie nespĺňa zákonné predpoklady pre výkon tejto funkcie, Zhotoviteľ je povinný bezodkladne po oznámení nesúhlasného stanoviska Objednávateľa navrhnúť inú osobu spĺňajúcu dané podmienky.
    4. Koordinátor dokumentácie bude vykonávať činnosti na základe poverenia Objednávateľa podľa Nariadenia vlády č. 396/2006, ktoré vystaví Objednávateľ ako stavebník Koordinátorovi dokumentácie po doručení všetkých dokladov podľa bodu 3.4.3 tohto článku tejto Zmluvy v prípade, ak s výberom osoby Koordinátora dokumentácie súhlasí.
    5. Ak počas trvania tejto Zmluvy nastane objektívna skutočnosť majúca za následok nemožnosť vykonávania činnosti poverenou osobou Koordinátora dokumentácie, Zhotoviteľ sa zaväzuje bezodkladne po tom, ako sa o uvedenej skutočnosti dozvedel, informovať o uvedenej skutočnosti Objednávateľa (elektronicky na adresu oprávnenej osoby Objednávateľa) a zároveň bezodkladne doručiť Objednávateľovi oznámenie a doklady podľa bodu 3.4.3 tejto Zmluvy týkajúce sa novej osoby Koordinátora dokumentácie. V prípade, ak Koordinátor dokumentácie je Expertom podľa článku XII. bod 13. tejto Zmluvy, zaväzuje sa Zhotoviteľ postupovať spôsobom podľa bodov 13., 14. článku XII. tejto Zmluvy.
    6. Objednávateľ sa zaväzuje oznámiť Zhotoviteľovi písomne formou e-mailu na adresu osoby poskytujúcej služby Koordinátora dokumentácie termín konania kontrolných dní Stavby (periodicita kontrolných dní Stavby 1x týždenne), termín odovzdania a prevzatia Stavby, skúšok stanovených všeobecne záväzným právnym predpisom a pod. najneskôr 3 pracovné dni vopred. Oznámenie podľa tohto bodu tejto Zmluvy je oprávnená v mene Objednávateľa zasielať Zhotoviteľovi aj osoba vykonávajúca funkciu Stavebného dozoru.
    7. Zhotoviteľ sa zaväzuje zabezpečiť prítomnosť Koordinátora dokumentácie na všetkých úkonoch podľa bodu 3.4.6 tohto článku tejto Zmluvy na stavenisku, resp. v sídle Objednávateľa.
    8. Zhotoviteľ sa zaväzuje zabezpečiť, aby Koordinátor dokumentácie bol prítomný na stavenisku vždy na vyzvanie Stavebného dozoru Stavby. Na výzvu Stavebného dozoru sa vzťahujú podmienky podľa bodu 3.4.6 tohto článku tejto Zmluvy.

# Podľa Nariadenia vlády č. 396/2006 poskytovanie služieb Koordinátora dokumentácie zahŕňa aj vypracovanie plánu bezpečnosti a ochrany zdravia pri práci podľa § 5 ods. 2 písm. b) Nariadenia vlády č. 396/2006 (ďalej len „**Plán BOZP**“) a vypracovanie podkladu podľa § 5 ods. 2 písm. c) Nariadenia vlády č. 396/2006 (ďalej len „**Podklad**“), ktoré sa Zhotoviteľ zaväzuje vypracovať s odbornou starostlivosťou podľa platných právnych predpisov.

* + 1. Objednávateľ sa zaväzuje za riadne a včas poskytnuté služby Koordinátora dokumentácie (vrátane riadne a včas doručenej dokumentácie podľa bodu 3.4.9 tohto článku tejto Zmluvy) zaplatiť Zhotoviteľovi v tejto Zmluve dohodnutú cenu podľa článku V. tejto Zmluvy v termínoch v nej určených.
  1. Zhotoviteľ sa zaväzuje poskytovať Služby riadne a včas, s odbornou starostlivosťou, na svoje náklady, vlastnú zodpovednosť a nebezpečenstvo, v súlade s platnými a účinnými právnymi predpismi a technickými a hygienickými normami vzťahujúcimi sa na Služby a v súlade s touto Zmluvou. Pri poskytovaní Služieb sa Zhotoviteľ zaväzuje postupovať podľa požiadaviek a pokynov Objednávateľa a prípadných požiadaviek verejnoprávnych orgánov a organizácií.
  2. Zhotoviteľ sa pri poskytovaní Služieb zaväzuje postupovať s maximálnou hospodárnosťou tak, aby bol predmet plnenia pre Objednávateľa dosiahnutý s vynaložením čo najnižších nákladov.
  3. Zhotoviteľ sa zaväzuje Objednávateľovi odovzdať veci, ktoré za neho prevzal pri poskytovaní Služieb podľa tejto Zmluvy, a to po tom, ako ich nebude potrebovať na výkon činností podľa tejto Zmluvy.

# 4. Na základe dohody Zmluvných strán, plnenia Zhotoviteľa, výsledkom ktorých budú jednotlivé Časti Diela podľa ustanovení tejto Zmluvy, sa na účely tejto Zmluvy nepovažujú za poskytovanie Služieb v rozsahu Inžinierskej činnosti, ak v tejto Zmluve nie je výslovne uvedené inak.

# 5. Zhotoviteľ sa zaväzuje upozorniť Objednávateľa na všetky okolnosti, ktoré by mohli ohroziť alebo znemožniť riadne plnenie predmetu tejto Zmluvy a vynaložiť všetko úsilie na ich odstránenie.

6. Zhotoviteľ je počas vykonávania Diela/poskytovania Služieb povinný dodržiavať pokyny týkajúce sa Diela/Služieb, dané mu Objednávateľom. Zhotoviteľ je povinný bez zbytočného odkladu upozorniť Objednávateľa na nevhodnú povahu alebo vadu vecí, podkladov alebo pokynov daných mu Objednávateľom na vykonanie Diela/poskytnutie Služieb, ak Zhotoviteľ mohol vzhľadom na odbornú spôsobilosť túto nevhodnosť zistiť. Ak Objednávateľa na nevhodnosť vecí, podkladov alebo pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá ani za škodu, ktorá vznikla v dôsledku vecí, podkladov alebo pokynov Objednávateľa, ak bezodkladne písomne upozornil Objednávateľa na ich nevhodnosť alebo vadnosť a Objednávateľ na nich naďalej písomne trval.

# 7. Zhotoviteľ zodpovedá za škodu na veciach, ktoré prevzal od Objednávateľa na účely plnenia predmetu tejto Zmluvy a na veciach, ktoré prevzal za Objednávateľa pri plnení predmetu tejto Zmluvy od tretích osôb, ibaže túto škodu nezavinil.

8. Zhotoviteľ sa zaväzuje všetky osoby, prostredníctvom ktorých zabezpečí plnenie predmetu tejto Zmluvy, vopred oboznámiť s Pravidlami prístupu tretích strán do objektov Objednávateľa, ktoré tvoria Prílohu č. 2 tejto Zmluvy. Zhotoviteľ sa s pravidlami podľa predchádzajúcej vety riadne oboznámil a zodpovedá v plnom rozsahu za dodržiavanie pravidiel všetkými osobami, prostredníctvom ktorých zabezpečí plnenie predmetu tejto Zmluvy.

9. Zhotoviteľ sa zaväzuje zabezpečiť, aby proces vykonávania Diela a poskytovania Služieb podľa ustanovení tejto Zmluvy v mene Zhotoviteľa koordinovala a riadila minimálne jedna osoba vo funkcii hlavného inžiniera projektu (ďalej len „**HIP**“), ktorá je zároveň Expertom podľa článku XII. bod 13. tejto Zmluvy a oprávnenou osobou Zhotoviteľa podľa článku XV. tejto Zmluvy. Zhotoviteľ sa zaväzuje zabezpečiť, aby sa HIP zúčastňoval na všetkých pracovných rokovaniach s Objednávateľom vo veciach plnenia predmetu tejto Zmluvy, o ktorých bol písomne formou e-mailu na adresu HIP informovaný najneskôr 3 pracovné dni vopred. Za pracovné rokovania sa považujú aj porady v rámci kontrolných dní na účel prerokovania dispozície, technických a technologických riešení pred ich konečným zapracovaním do Projektovej dokumentácie. Ak počas trvania tejto Zmluvy nastane objektívna skutočnosť majúca za následok nemožnosť vykonávania činnosti osobou vo funkcii HIP, Zhotoviteľ sa zaväzuje bezodkladne po tom, ako sa o uvedenej skutočnosti dozvedel, informovať o uvedenej skutočnosti Objednávateľa (elektronicky na adresu oprávnenej osoby Objednávateľa) a postupovať spôsobom podľa bodov 13., 14. článku XII. tejto Zmluvy. Odmena za výkon činnosti HIP je v plnom rozsahu zahrnutá v celkovej cene za vykonanie Diela a poskytnutie Služieb.

Článok IV.

Termíny plnenia a akceptácia plnení

# **Odovzdanie a akceptácia Diela**

# **Dodanie Vstupných podkladov**

# 1.1.1 Zhotoviteľ sa zaväzuje dodať Objednávateľovi Vstupné podklady do 4 mesiacov odo dňa nadobudnutia účinnosti tejto Zmluvy. V lehote podľa predchádzajúcej vety je zahrnuté akceptačné konanie podľa bodu 1.1.2 tohto článku tejto Zmluvy.

* + 1. Odovzdanie a prevzatie Vstupných podkladov (fotokópií Vstupných podkladov) na akceptačné konanie potvrdia oprávnené osoby Zmluvných strán podpisom preberacieho protokolu. Objednávateľ sa zaväzuje do 10 pracovných dní odo dňa prevzatia Vstupných podkladov oznámiť Zhotoviteľovi elektronicky prostredníctvom e-mailovej správy na adresu oprávnenej osoby Zhotoviteľa pripomienky Objednávateľa k odovzdaným Vstupným podkladom. Zhotoviteľ sa zaväzuje zapracovať pripomienky Objednávateľa, odstrániť prípadné vady Vstupných podkladov a upravené Vstupné podklady doručiť Objednávateľovi v lehote určenej Objednávateľom vzhľadom na rozsah a povahu nedostatkov, maximálne však v lehote do 10 pracovných dní odo dňa doručenia pripomienok Objednávateľa, resp. bez zbytočného odkladu odo dňa doručenia pripomienok a námietok dotknutých orgánov a organizácií verejnej správy, a to na svoje náklady a vo všetkých požadovaných vyhotoveniach. Postup podľa tohto bodu tejto Zmluvy je možné podľa potreby opakovať. Schválenie Vstupných podkladov Objednávateľom po akceptačnom konaní potvrdia oprávnené osoby Zmluvných strán podpisom na akceptačnom protokole, ktorý tvorí podklad pre fakturáciu Zhotoviteľa podľa ustanovení tejto Zmluvy. Originály Vstupných podkladov sa zaväzuje Zhotoviteľ doručiť Objednávateľovi do 24 mesiacov odo dňa nadobudnutia účinnosti tejto Zmluvy spolu s dokumentáciou podľa bodu 2.1.2 článku IV. tejto Zmluvy.

**1.2 Dodanie Architektonickej štúdie Stavby**

1.2.1 Zhotoviteľ sa zaväzuje dodať Objednávateľovi Architektonicko-urbanistický koncept (3 variantné riešenia podľa bodu 2.1.2.1 článku III. tejto Zmluvy) a koncepty podľa bodu 2.1.2.2 článku III. tejto Zmluvy do 3 mesiacov odo dňa nadobudnutia účinnosti tejto Zmluvy na základe preberacieho protokolu podpísaného oprávnenými osobami Zmluvných strán.

* + 1. Počas doby 2 mesiacov odo dňa podpisu preberacieho protokolu podľa bodu 1.2.1 tohto článku tejto Zmluvy oprávnenými osobami oboch Zmluvných strán, budú prebiehať vzájomné konzultácie Zmluvných strán a pripomienkovania Objednávateľom za účelom vykonania Investičného zámeru ako finálneho výstupu variantného riešenia Architektonickej štúdie Stavby. Konzultácie Zmluvných strán budú prebiehať formou osobných stretnutí (kontrolných dní v periodicite stanovenej po vzájomnej dohode Zmluvných strán), ako aj formou telefonickej   
       a e-mailovej komunikácie Zmluvných strán.
    2. Zhotoviteľ sa zaväzuje dodať Objednávateľovi Investičný zámer podľa bodu 2.1.2.3 článku III. tejto Zmluvy do 3 mesiacov odo dňa podpisu preberacieho protokolu podľa bodu 1.2.1 tohto článku tejto Zmluvy oprávnenými osobami oboch Zmluvných strán. V lehote podľa predchádzajúcej vety je zahrnuté akceptačné konanie podľa tohto bodu tejto Zmluvy. Odovzdanie a prevzatie Investičného zámeru na akceptačné konanie potvrdia oprávnené osoby Zmluvných strán podpisom preberacieho protokolu. Objednávateľ sa zaväzuje do 10 pracovných dní odo dňa prevzatia Investičného zámeru oznámiť Zhotoviteľovi elektronicky prostredníctvom   
       e-mailovej správy na adresu oprávnenej osoby Zhotoviteľa pripomienky Objednávateľa k Investičnému zámeru. Zhotoviteľ sa zaväzuje zapracovať pripomienky Objednávateľa, odstrániť prípadné vady Investičného zámeru a upravený Investičný zámer doručiť Objednávateľovi v lehote určenej Objednávateľom vzhľadom na rozsah a povahu nedostatkov, maximálne však v lehote do 10 pracovných dní odo dňa doručenia pripomienok Objednávateľa a to na svoje náklady a vo všetkých požadovaných vyhotoveniach. Postup podľa tohto bodu tejto Zmluvy je možné podľa potreby opakovať. Schválenie Investičného zámeru po akceptačnom konaní potvrdia oprávnené osoby Zmluvných strán podpisom na akceptačnom protokole, ktorý predstavuje podklad pre fakturáciu Zhotoviteľa podľa ustanovení tejto Zmluvy. Podpisom akceptačného protokolu sa považuje Architektonická štúdia Stavby za riadne vykonanú a dodanú Objednávateľovi.

Za účelom vylúčenia pochybností Zmluvné strany deklarujú, že celková doba na dodanie Architektonickej štúdie Stavby podľa bodov 1.2.1 až 1.2.3 tohto článku tejto Zmluvy predstavuje 6 mesiacov odo dňa nadobudnutia účinnosti tejto Zmluvy.

* 1. **Dodanie Dokumentácie EIA**

1.3.1 Zhotoviteľ sa zaväzuje dodať Objednávateľovi Dokumentáciu EIA priebežne tak, aby požadované určenie/rozhodnutie (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA) nadobudlo právoplatnosť najneskôr do 13 mesiacov odo dňa nadobudnutia účinnosti tejto Zmluvy.

* + 1. Odovzdanie a prevzatie každej jednotlivej časti Dokumentácie EIA na akceptačné konanie potvrdia oprávnené osoby Zmluvných strán podpisom preberacieho protokolu. Objednávateľ sa zaväzuje do 10 pracovných dní odo dňa prevzatia každej jednotlivej časti Dokumentácie EIA oznámiť Zhotoviteľovi elektronicky prostredníctvom e-mailovej správy na adresu oprávnenej osoby Zhotoviteľa pripomienky Objednávateľa k odovzdanej časti Dokumentácie EIA. Zhotoviteľ sa zaväzuje zapracovať pripomienky Objednávateľa, odstrániť prípadné vady časti Dokumentácie EIA a upravenú časť Dokumentácie EIA doručiť Objednávateľovi v lehote určenej Objednávateľom vzhľadom na rozsah a povahu nedostatkov, maximálne však v lehote do 10 pracovných dní odo dňa doručenia pripomienok Objednávateľa, resp. bez zbytočného odkladu odo dňa doručenia pripomienok a námietok dotknutých orgánov a organizácií verejnej správy, a to na svoje náklady a vo všetkých požadovaných vyhotoveniach. Postup podľa tohto bodu tejto Zmluvy je možné podľa potreby opakovať. Schválenie každej časti Dokumentácie EIA po akceptačnom konaní potvrdia oprávnené osoby Zmluvných strán podpisom na akceptačnom protokole.
    2. Dokumentácia EIA sa považuje za riadne vykonanú a dodanú Objednávateľovi podpisom akceptačného protokolu ku každej časti Dokumentácie EIA oprávnenými osobami oboch Zmluvných strán a súčasným nadobudnutím právoplatnosti požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA), pričom Zhotoviteľ sa zaväzuje zabezpečiť vydanie požadovaného určenia/rozhodnutia tak, aby právoplatnosť nadobudlo v termíne na poskytnutie Inžinierskej činnosti podľa bodu 2.1.1.2 tohto článku tejto Zmluvy.
  1. **Dodanie Stavebného zámeru, PSO, DP a PS**

1.4.1 Zhotoviteľ sa zaväzuje dodať Objednávateľovi Stavebný zámer do 16 mesiacov odo dňa nadobudnutia účinnosti tejto Zmluvy.

1.4.2 Zhotoviteľ sa zaväzuje dodať Objednávateľovi PSO do 21 mesiacov odo dňa nadobudnutia účinnosti tejto Zmluvy.

1.4.3 Zhotoviteľ sa zaväzuje dodať Objednávateľovi DP a PS do 24 mesiacov odo dňa nadobudnutia účinnosti tejto Zmluvy.

1.4.4 V lehotách podľa bodov 1.4.1 až 1.4.3 tohto článku tejto Zmluvy sú zahrnuté akceptačné konania podľa bodov 1.4.5 až 1.4.8 tohto článku tejto Zmluvy.

1.4.5 Odovzdanie a prevzatie Stavebného zámeru na akceptačné konanie potvrdia oprávnené osoby Zmluvných strán podpisom preberacieho protokolu. Objednávateľ sa zaväzuje do 10 pracovných dní odo dňa prevzatia Stavebného zámeru oznámiť Zhotoviteľovi elektronicky prostredníctvom e-mailovej správy na adresu oprávnenej osoby Zhotoviteľa pripomienky Objednávateľa k odovzdanému Stavebnému zámeru, ak sa Zmluvné strany nedohodnú na inej lehote. Zhotoviteľ sa zaväzuje zapracovať pripomienky Objednávateľa a odstrániť prípadné vady Stavebného zámeru a upravený Stavebný zámer doručiť Objednávateľovi v lehote určenej Objednávateľom vzhľadom na rozsah a povahu nedostatkov, maximálne však v lehote do 10 pracovných dní odo dňa doručenia pripomienok Objednávateľa, a to na svoje náklady a vo všetkých požadovaných vyhotoveniach. Postup podľa tohto bodu tejto Zmluvy je možné podľa potreby opakovať. Schválenie Stavebného zámeru Objednávateľom potvrdia oprávnené osoby Zmluvných strán podpisom na akceptačnom protokole. Stavebný zámer sa považuje za riadne vykonaný a dodaný Objednávateľovi podpisom akceptačného protokolu oprávnenými osobami oboch Zmluvných strán a súčasným nadobudnutím právoplatnosti rozhodnutia o stavebnom zámere, pričom Zhotoviteľ sa zaväzuje zabezpečiť vydanie požadovaného rozhodnutia tak, aby právoplatnosť nadobudlo v termíne na poskytnutie Inžinierskej činnosti podľa bodu 2.1.1.3 tohto článku tejto Zmluvy.

1.4.6 Odovzdanie a prevzatie PSO na akceptačné konanie potvrdia oprávnené osoby Zmluvných strán podpisom preberacieho protokolu. V predloženom PSO musí byť zosúladená textová a grafická časť PSO s podmienkami dotknutých orgánov zo záväzných stanovísk a záväzných vyjadrení dotknutých právnických osôb a s platnými právnymi predpismi. Lehoty a postup schvaľovania sa uplatní obdobne ako v rámci schvaľovania podľa bodu 1.4.5 tohto článku tejto Zmluvy. Po písomnom schválení PSO Objednávateľom je Zhotoviteľ oprávnený podať žiadosť o overenie PSO podľa § 63 Stavebného zákona. Akceptačné konanie je riadne ukončené podpisom akceptačného protokolu oprávnenými osobami oboch Zmluvných strán. Podpisom akceptačného protokolu Zmluvné strany potvrdia riadne dodanie **overeného PSO s overovacou doložkou** Objednávateľovi a PSO sa považuje za riadne vykonaný a dodaný Objednávateľovi.

1.4.7 Odovzdanie a prevzatie DP na akceptačné konanie potvrdia oprávnené osoby Zmluvných strán podpisom preberacieho protokolu. Lehoty a postup schvaľovania sa uplatní obdobne ako v rámci schvaľovania podľa bodu 1.4.5 tohto článku tejto Zmluvy. Schválenie DP Objednávateľom po akceptačnom konaní potvrdia oprávnené osoby Zmluvných strán podpisom na akceptačnom protokole. Podpisom akceptačného protokolu oprávnenými osobami oboch Zmluvných strán sa považuje DP za riadne vykonanú a dodanú Objednávateľovi.

1.4.8 Odovzdanie a prevzatie PS na akceptačné konanie potvrdia oprávnené osoby Zmluvných strán podpisom preberacieho protokolu. V predloženom PS musí byť zosúladená textová a grafická časť PS s obsahom rozhodnutia o stavebnom zámere a podmienkami dotknutých orgánov zo záväzných stanovísk a záväzných vyjadrení dotknutých právnických osôb k stavebnému zámeru a s platnými právnymi predpismi. Ak sa vyžadujú, musia byť vydané súhlasné doložky súladu. Lehoty a postup schvaľovania sa uplatní obdobne ako v rámci schvaľovania podľa bodu 1.4.6 tohto článku tejto Zmluvy. Po písomnom schválení PS Objednávateľom je Zhotoviteľ oprávnený podať žiadosť o overenie PS podľa § 65 Stavebného zákona. Akceptačné konanie je riadne ukončené podpisom akceptačného protokolu oprávnenými osobami oboch Zmluvných strán. Podpisom akceptačného protokolu Zmluvné strany potvrdia riadne **dodanie overeného PS s overovacou doložkou** Objednávateľovi a PS sa považuje za riadne vykonaný a dodaný Objednávateľovi.

1. **Akceptácia Služieb**

**2.1 Inžinierska činnosť**

2.1.1 Zhotoviteľ sa zaväzuje poskytovať Objednávateľovi Inžiniersku činnosť po dobu do vykonania overenia PS overovacou doložkou, pričom predpokladaná doba poskytovania Inžinierskej činnosti je 24 mesiacov odo dňa nadobudnutia účinnosti tejto Zmluvy. V prípade služby, ktorej výsledkom je vydanie príslušného povolenia/rozhodnutia/obdobného aktu zo strany príslušného orgánu, sa riadnym poskytnutím služby rozumie jeho úspešné vydanie v rozsahu a za podmienok podľa tejto Zmluvy, resp. stanovených Objednávateľom a nadobudnutie jeho právoplatnosti. Zhotoviteľ má nárok na úhradu ceny za poskytnuté služby len v prípade úspešného vydania povolenia/rozhodnutia/obdobného aktu podľa predchádzajúcej vety a nadobudnutia jeho právoplatnosti, t. j. zodpovedá Objednávateľovi za dosiahnutý výsledok. Zhotoviteľ sa zaväzuje poskytovať Objednávateľovi Inžiniersku činnosť nasledovne:

2.1.1.1 Inžiniersku činnosť súvisiacu so zabezpečením vydania kladných záväzných stanovísk k Investičnému zámeru tak, aby služby podľa bodov 2.1.1.2 až 2.1.1.5 tohto článku tejto Zmluvy Zhotoviteľ poskytol Objednávateľovi riadne a včas,

2.1.1.2 Inžiniersku činnosť súvisiacu so zabezpečením vydania požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA) sa Zhotoviteľ zaväzuje poskytovať Objednávateľovi tak, aby požadované určenie/rozhodnutie nadobudlo právoplatnosť najneskôr do 13 mesiacov odo dňa nadobudnutia účinnosti tejto Zmluvy,

2.1.1.3 Inžiniersku činnosť súvisiacu so zabezpečením vydania rozhodnutia o stavebnom zámere sa Zhotoviteľ zaväzuje poskytovať Objednávateľovi tak, aby rozhodnutie o stavebnom zámere nadobudlo právoplatnosť najneskôr do 16 mesiacov odo dňa nadobudnutia účinnosti tejto Zmluvy. Zhotoviteľ sa zaväzuje vyhotoviť správu o prerokovaní stavebného zámeru podľa § 23 Stavebného zákona a podať riadnu a úplnú žiadosť o vydanie rozhodnutia o stavebnom zámere podľa § 50 Stavebného zákona na príslušný stavebný úrad najneskôr do 11 mesiacov odo dňa nadobudnutia účinnosti tejto Zmluvy,o čom sa zaväzuje bez zbytočného odkladu písomne informovať Objednávateľa.

2.1.1.4 Inžiniersku činnosť súvisiacu so zabezpečením overenia PSO sa Zhotoviteľ zaväzuje poskytovať Objednávateľovi tak, aby overenie PSO overovacou doložkou bolo vykonané najneskôr do 21 mesiacov odo dňa nadobudnutia účinnosti tejto Zmluvy.

2.1.1.5 Inžiniersku činnosť súvisiacu so zabezpečením overenia PS sa Zhotoviteľ zaväzuje poskytovať Objednávateľovi tak, aby overenie PS overovacou doložkou bolo vykonané najneskôr do 24 mesiacov odo dňa nadobudnutia účinnosti tejto Zmluvy. Zhotoviteľ sa zaväzuje zabezpečiť vydanie súhlasných doložiek súladu k PS a podať riadnu a úplnú žiadosť na overenie PS podľa § 65 Stavebného zákona na príslušný stavebný úrad najneskôr do 21 mesiacov odo dňa nadobudnutia účinnosti tejto Zmluvy,o čom sa zaväzuje bez zbytočného odkladu písomne informovať Objednávateľa.

* + 1. Zhotoviteľ sa zaväzuje písomne formou e-mailu doručeného na adresu oprávnenej osoby Objednávateľa informovať Objednávateľa o vydaní každého jednotlivého Dokumentu podľa bodu 3.2.1 článku III. tejto Zmluvy a doručiť Objednávateľovi kópiu každého vydaného Dokumentu a to do 3 pracovných dní odo dňa jeho vydania. Zhotoviteľ sa zaväzuje doručiť Objednávateľovi originál požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA) a rozhodnutia o stavebnom zámere, vždy do 3 pracovných dní odo dňa nadobudnutia právoplatnosti konkrétneho Dokumentu. Originály ostatných Dokumentov podľa bodu 3.2.1 článku III. tejto Zmluvy sa Zhotoviteľ zaväzuje doručiť Objednávateľovi do 24 mesiacov odo dňa nadobudnutia účinnosti tejto Zmluvy spolu s originálmi Vstupných podkladov podľa bodu 1.1.2 tohto článku tejto Zmluvy, t. j. uvedená dokumentácia bude doručená Zhotoviteľovi v jeden deň.
    2. Po poskytnutí Inžinierskej činnosti podľa bodov 2.1.1.2 až 2.1.1.5 tohto článku tejto Zmluvy sa Zhotoviteľ zaväzuje doručiť Objednávateľovi akceptačný protokol k poskytnutej časti Inžinierskej činnosti, ktorého prílohou bude zoznam Dokumentov odovzdaných Objednávateľovi a súpis skutočne vykonaných činností (ďalej len „**Výkaz Inžinierskej činnosti**“). Súčasťou Výkazu Inžinierskej činnosti podľa bodu 2.1.1.5 tohto článku tejto Zmluvy bude aj zoznam kompletnej dokumentácie z Inžinierskej činnosti odovzdanej Objednávateľovi (originály Dokumentov podľa bodu 3.2.1 článku III tejto Zmluvy, ktoré neboli odovzdané Objednávateľovi podľa bodu 2.1.2 tohto článku tejto Zmluvy).
    3. Akceptačný protokol k poskytnutej časti Inžinierskej činnosti sa zaväzuje Objednávateľ potvrdiť do 5 pracovných dní od jeho predloženia, resp. vzniesť v stanovenej lehote Zhotoviteľovi pripomienky k predloženému akceptačnému protokolu, a to elektronicky prostredníctvom   
       e-mailovej správy na adresu oprávnenej osoby Zhotoviteľa, najmä ak Inžinierska činnosť uvedená vo Výkaze Inžinierskej činnosti preukázateľne nebola poskytnutá tak, ako je uvedená vo Výkaze Inžinierskej činnosti a/alebo ak Objednávateľovi neboli dodané súvisiace Dokumenty. Upravený akceptačný protokol podľa pripomienok Objednávateľa sa Zhotoviteľ zaväzuje doručiť Objednávateľovi do 3 pracovných dní od predloženia pripomienok Objednávateľa.
    4. Za riadne poskytnutie každej časti Inžinierskej činnosti sa považuje podpísanie príslušného akceptačného protokolu oprávnenými osobami oboch Zmluvných strán.
  1. **Autorský dozor**

2.2.1 Zhotoviteľ sa zaväzuje poskytovať Objednávateľovi služby Autorského dozoru pre Stavbu odo dňa odovzdania staveniska zhotoviteľovi Stavby, počas realizácie stavebných prác na Stavbe, a to až do nadobudnutia právoplatnosti posledného kolaudačného rozhodnutia pre Stavbu. Predpokladaná doba poskytovania služieb Autorského dozoru na Stavbe je v predpokladanej lehote výstavby 2 roky.

2.2.2 Zhotoviteľ sa zaväzuje k prvému dňu kalendárneho štvrťroka doručiť Objednávateľovi akceptačný protokol k službám Autorského dozoru poskytnutým Objednávateľovi počas predchádzajúceho kalendárneho štvrťroka, ktorého prílohou bude súpis skutočne vykonaných činností Autorského dozoru (ďalej len „**Výkaz Autorského dozoru**“). Výkaz Autorského dozoru predložený Objednávateľovi musí byť odsúhlasený (podpísaný) osobou vykonávajúcou funkciu stavebného dozoru na Stavbe.

2.2.3 Akceptačný protokol podľa bodu 2.2.2 tohto článku tejto Zmluvy sa zaväzuje Objednávateľ potvrdiť do 5 pracovných dní od jeho predloženia, resp. vzniesť v stanovenej lehote Zhotoviteľovi pripomienky k predloženému akceptačnému protokolu, a to elektronicky prostredníctvom   
e-mailovej správy na adresu oprávnenej osoby Zhotoviteľa, najmä ak služby Autorského dozoru uvedené vo Výkaze Autorského dozoru preukázateľne neboli poskytnuté tak, ako sú uvedené vo Výkaze Autorského dozoru. Upravený akceptačný protokol podľa pripomienok Objednávateľa sa Zhotoviteľ zaväzuje doručiť Objednávateľovi do 3 pracovných dní od predloženia pripomienok Objednávateľa.

2.2.4 Za riadne poskytnutie služieb Autorského dozoru sa považuje podpísanie príslušného akceptačného protokolu oprávnenými osobami oboch Zmluvných strán.

* 1. **Koordinátor dokumentácie**

2.3.1 Zhotoviteľ sa zaväzuje poskytovať Objednávateľovi služby Koordinátora dokumentácie odo dňa uvedeného v objednávke Objednávateľa podľa bodu 3.4.1 článku III. tejto Zmluvy, ktorý bude najneskôr 7 pracovných dní pred dňom odovzdania staveniska zhotoviteľovi Stavby, počas realizácie stavebných prác na Stavbe, a to až do nadobudnutia právoplatnosti posledného kolaudačného rozhodnutia pre Stavbu. Predpokladaná doba poskytovania služieb Koordinátora dokumentácie na Stavbe je v predpokladanej lehote výstavby 2 roky.

* + 1. Zhotoviteľ sa zaväzuje vypracovať a dodať Objednávateľovi na akceptačné konanie Plán BOZP a Podklad podľa bodu 3.4.9 článku III. tejto Zmluvy do 7 pracovných dní pred dňom odovzdania Staveniska zhotoviteľovi Stavby. Odovzdanie a prevzatie Plánu BOZP a Podkladu potvrdia oprávnené osoby Zmluvných strán podpisom preberacieho protokolu. Objednávateľ sa zaväzuje do 3 pracovných dní odo dňa prevzatia Plánu BOZP a Podkladu oznámiť Zhotoviteľovi elektronicky prostredníctvom e-mailovej správy na adresu oprávnenej osoby Zhotoviteľa pripomienky Objednávateľa k Plánu BOZP a Podkladu. Zhotoviteľ sa zaväzuje zapracovať pripomienky Objednávateľa, odstrániť prípadné vady Plánu BOZP a Podkladu a upravený Plán BOZP a Podklad doručiť Objednávateľovi v lehote určenej Objednávateľom vzhľadom na rozsah a povahu nedostatkov, maximálne však v lehote do 3 pracovných dní odo dňa doručenia pripomienok Objednávateľa, a to na svoje náklady. Schválenie Plánu BOZP a Podkladu po akceptačnom konaní potvrdia oprávnené osoby Zmluvných strán podpisom na akceptačnom protokole, ktorý predstavuje podklad pre fakturáciu Zhotoviteľa podľa ustanovení tejto Zmluvy. Odmena za vypracovanie a dodanie Plánu BOZP a Podkladu je v plnom rozsahu zahrnutá v odmene za poskytnuté služby Koordinátora dokumentácie. Podpisom akceptačného protokolu oprávnenými osobami oboch Zmluvných strán sa považuje Plán BOZP a Podklad za riadne dodaný Objednávateľovi.
    2. Zhotoviteľ sa zaväzuje k prvému dňu kalendárneho štvrťroka doručiť Objednávateľovi akceptačný protokol k službám Koordinátora dokumentácie poskytnutým Objednávateľovi počas predchádzajúceho kalendárneho štvrťroka, ktorého prílohou bude súpis skutočne vykonaných činností Koordinátora dokumentácie (ďalej len „**Výkaz Koordinátora dokumentácie**“). Výkaz Koordinátora dokumentácie predložený Objednávateľovi musí byť odsúhlasený (podpísaný) osobou vykonávajúcou funkciu stavebného dozoru na Stavbe.
    3. Akceptačný protokol podľa bodu 2.3.3 tohto článku tejto Zmluvy sa zaväzuje Objednávateľ potvrdiť do 5 pracovných dní od jeho predloženia, resp. vzniesť v stanovenej lehote Zhotoviteľovi pripomienky k predloženému akceptačnému protokolu, a to elektronicky prostredníctvom   
       e-mailovej správy na adresu oprávnenej osoby Zhotoviteľa, najmä ak služby Koordinátora dokumentácie uvedené vo Výkaze Koordinátora dokumentácie preukázateľne neboli poskytnuté tak, ako sú uvedené vo Výkaze Koordinátora dokumentácie. Upravený akceptačný protokol podľa pripomienok Objednávateľa sa Zhotoviteľ zaväzuje doručiť Objednávateľovi do 3 pracovných dní od predloženia pripomienok Objednávateľa.
    4. Za riadne poskytnutie služieb Koordinátora dokumentácie sa považuje podpísanie príslušného akceptačného protokolu oprávnenými osobami oboch Zmluvných strán.

Článok V.

Cena a platobné podmienky

# Celková cena za vykonanie Diela a poskytnutie Služieb podľa tejto Zmluvy je stanovená dohodou Zmluvných strán podľa Zákona o cenách v celkovej maximálnej výške .............................. eur bez DPH, čo predstavuje ................................ eur s DPH. V celkovej cene podľa tohto bodu tejto Zmluvy (celkovom finančnom limite tejto Zmluvy) sú zahrnuté všetky náklady Zhotoviteľa súvisiace s vykonaním Diela a poskytovaním Služieb podľa tejto Zmluvy počas doby trvania tejto Zmluvy, vrátane nákladov Zhotoviteľa súvisiacich s osobnou prítomnosťou oprávnených/poverených osôb Zhotoviteľa na stavenisku a/alebo v sídle Objednávateľa podľa ustanovení tejto Zmluvy. V celkovej cene sú zahrnuté všetky náklady Zhotoviteľa na úhradu správnych a iných poplatkov súvisiacich s prípravou Stavby. Cena Diela zahŕňa aj odplatu za poskytnutie licencie podľa bodu 6. článku VII. tejto Zmluvy.

1. Celková cena podľa bodu 1. tohto článku tejto Zmluvy pozostáva z:
   1. Ceny za vykonanie Vstupných podkladov vo výške 5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ........................ eur bez DPH, t. j. ......................... eur s DPH,
   2. Ceny za vykonanie Architektonickej štúdie Stavby vo výške 20 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ........................ eur bez DPH, t. j. .......................... eur s DPH,
   3. Ceny za vykonanie Dokumentácie EIA vo výške 5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   4. Ceny za vykonanie Stavebného zámeru vo výške 10 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   5. Ceny za vykonanie PSO vo výške 5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   6. Ceny za vykonanie DP vo výške 25 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   7. Ceny za vykonanie PS vo výške 20 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   8. Ceny za poskytnutie služieb Inžinierskej činnosti vo výške 3 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   9. Ceny za poskytnutie služieb Autorského dozoru vo výške 5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH,
   10. Ceny za poskytnutie služieb Koordinátora dokumentácie vo výške 2 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. ....................... eur bez DPH, t. j. .......................... eur s DPH.
2. Jednotkové ceny uvedené v tejto Zmluve sú pevné a nemenné a záväzné po celú dobu platnosti a účinnosti tejto Zmluvy.
3. Aby sa predišlo pochybnostiam, Zhotoviteľ berie na vedomie a podpisom tejto Zmluvy súhlasí, že Objednávateľ nie je povinný vyčerpať celkovú výšku finančného limitu tejto Zmluvy podľa bodu 1. (alebo bodu 5.) tohto článku tejto Zmluvy. Zhotoviteľovi vzniká nárok na úhradu ceny iba za skutočne dodané Časti Diela a skutočne poskytnuté Služby. Na základe dohody Zmluvných strán podľa § 18 ods. 1 písm. a) Zákona o VO, Zmluvné strany uzavrú dodatok k tejto Zmluve, predmetom ktorého bude zníženie rozsahu Diela a Inžinierskej činnosti v prípade, ak s ohľadom na aktuálne platnú stavebnú legislatívu a potrebu riadneho plnenia predmetu tejto Zmluvy nebudú určité časti Diela (najmä, nie však výlučne Dokumentácia EIA, Stavebný zámer, PSO), a s tým súvisiaca Inžinierska činnosť potrebná (vrátane činnosti Koordinátora dokumentácie).
4. Na základe dohody Zmluvných strán, v prípade zmeny sadzby DPH počas trvania tejto Zmluvy, celková cena za vykonanie Diela a poskytnutie Služieb podľa tejto Zmluvy (celkový finančný limit tejto Zmluvy) predstavuje sumu ..................... eur bez DPH, ku ktorej bude pripočítaná DPH podľa aktuálne platných právnych predpisov, t. j. k nevyčerpanému zostatku celkového finančného limitu tejto Zmluvy bez DPH sa uplatní DPH vždy podľa aktuálne platných právnych predpisov. Na základe dohody Zmluvných strán sa v prípade zmeny sadzby DPH nevyžaduje uzavretie dodatku k tejto Zmluve.
5. Zhotoviteľ je oprávnený fakturovať cenu za vykonanie každej jednotlivej Časti Diela podľa bodov 2.1, 2.2, 2.5, 2.6 a 2.7 tohto článku tejto Zmluvy po jej riadnom vykonaní a po jej riadnom odovzdaní a prevzatí Objednávateľom podľa akceptačného protokolu podľa bodu 1. článku IV. tejto Zmluvy. Zhotoviteľ je oprávnený fakturovať cenu za vykonanie Časti Diela podľa bodu 2.3 tohto článku tejto Zmluvy po jej riadnom vykonaní a po jej riadnom odovzdaní a prevzatí Objednávateľom podľa akceptačných protokolov podľa bodu 1.3.3 článku IV. tejto Zmluvy a po nadobudnutí právoplatnosti požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA). Zhotoviteľ je oprávnený fakturovať cenu za vykonanie Časti Diela podľa bodu 2.4 tohto článku tejto Zmluvy po jej riadnom vykonaní a po jej riadnom odovzdaní a prevzatí Objednávateľom podľa akceptačného protokolu podľa bodu 1.4.5 článku IV. tejto Zmluvy a po nadobudnutí právoplatnosti rozhodnutia o stavebnom zámere. Zhotoviteľ sa zaväzuje vystaviť príslušné faktúry za dodané Časti Diela do 15 kalendárnych dní od ich riadneho dodania Objednávateľovi. Prílohou faktúry musí byť príslušný akceptačný protokol podľa bodu 1. článku IV. tejto Zmluvy podpísaný oprávnenými osobami oboch Zmluvných strán a v prípade Častí Diela podľa bodu 2.3 a 2.4 tohto článku tejto Zmluvy aj kópia požadovaného určenia/rozhodnutia.
6. Zhotoviteľ je oprávnený fakturovať cenu za poskytnutú Inžiniersku činnosť nasledovne:
   1. Časť ceny za poskytnutú Inžiniersku činnosť súvisiacu so zabezpečením vydania požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA) vo výške 1 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j. .................... eur bez DPH, t. j. .......................... eur s DPH, najneskôr do 15 kalendárnych dní odo dňa nadobudnutia právoplatnosti požadovaného určenia/rozhodnutia (Rozhodnutie v konaní o podnete alebo Záväzné stanovisko EIA a v prípade potreby Záverečné stanovisko EIA).
   2. Časť ceny za poskytnutú Inžiniersku činnosť súvisiacu so zabezpečením vydania rozhodnutia o stavebnom zámere vo výške 1 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j..................... eur bez DPH, t. j. .......................... eur s DPH, najneskôr do 15 kalendárnych dní odo dňa nadobudnutia právoplatnosti rozhodnutia o stavebnom zámere,
   3. Časť ceny za poskytnutú Inžiniersku činnosť súvisiacu so zabezpečením overenia PSO vo výške 0,5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j..................... eur bez DPH, t. j. .......................... eur s DPH, najneskôr do 15 kalendárnych dní odo dňa vykonania overenia PS overovacou doložkou.
   4. Časť ceny za poskytnutú Inžiniersku činnosť súvisiacu so zabezpečením overenia PS a dodania kompletnej dokumentácie z Inžinierskej činnosti Objednávateľovi vo výške 0,5 % z celkovej ceny za vykonanie Diela a poskytnutie Služieb podľa bodu 1. tohto článku tejto Zmluvy, t. j..................... eur bez DPH, t. j. .......................... eur s DPH, najneskôr do 15 kalendárnych dní odo dňa vykonania overenia PS overovacou doložkou a dodania originálov Dokumentov podľa bodu 3.2.1 článku III. tejto Zmluvy Objednávateľovi, ktoré neboli odovzdané Objednávateľovi podľa bodu 2.1.2 článku IV. tejto Zmluvy.

Prílohou faktúry za poskytnutú Inžiniersku činnosť musí byť príslušný akceptačný protokol k Inžinierskej činnosti podľa bodu 2. článku IV. tejto Zmluvy podpísaný oprávnenými osobami oboch Zmluvných strán, zoznam Dokumentov podľa bodu 3.2.1 článku III. tejto Zmluvy odovzdaných Objednávateľovi a príslušný Výkaz Inžinierskej činnosti podľa bodu 2. článku IV. tejto Zmluvy.

1. Zhotoviteľ je oprávnený fakturovať cenu za poskytnuté služby Autorského dozoru štvrťročne za každý kalendárny štvrťrok, v ktorom boli služby Autorského dozoru poskytnuté, a to najneskôr do 15 kalendárnych dní nasledujúceho kalendárneho štvrťroku vo výške ......................... eur bez DPH/štvrťrok, t. j. ..................eur s DPH/štvrťrok. Prvá faktúra za poskytované služby Autorského dozoru bude vystavená na pomernú časť ceny podľa predchádzajúcej vety za služby poskytnuté odo dňa začatia poskytovania služieb Autorského dozoru po koniec príslušného kalendárneho štvrťroku. Posledná faktúra za poskytované služby Autorského dozoru bude vystavená na pomernú časť ceny podľa prvej vety tohto bodu tejto Zmluvy za služby poskytnuté odo dňa začiatku príslušného kalendárneho štvrťroku do dňa nadobudnutia právoplatnosti posledného kolaudačného rozhodnutia pre Stavbu. Prílohou faktúry za poskytnuté služby Autorského dozoru musí byť akceptačný protokol k Autorskému dohľadu podľa bodu 2.2.2 článku IV. tejto Zmluvy podpísaný oprávnenými osobami oboch Zmluvných strán a Výkaz Autorského dozoru podľa bodu 2.2.2 článku IV. tejto Zmluvy odsúhlasený (podpísaný) osobou vykonávajúcou funkciu stavebného dozoru na Stavbe.
2. Zhotoviteľ je oprávnený fakturovať cenu za poskytnuté služby Koordinátora dokumentácie štvrťročne za každý kalendárny štvrťrok, v ktorom boli služby Koordinátora dokumentácie poskytnuté, a to najneskôr do 15 kalendárnych dní nasledujúceho kalendárneho štvrťroku vo výške..................eur bez DPH/štvrťrok, t. j. .............. eur s DPH/štvrťrok. Prvá faktúra za poskytované služby Koordinátora dokumentácie bude vystavená na pomernú časť ceny podľa predchádzajúcej vety za služby poskytnuté odo dňa začatia poskytovania služieb Koordinátora dokumentácie po koniec príslušného kalendárneho štvrťroku. Posledná faktúra za poskytované služby Koordinátora dokumentácie bude vystavená na pomernú časť ceny podľa prvej vety tohto bodu tejto Zmluvy za služby poskytnuté odo dňa začiatku príslušného kalendárneho štvrťroku do dňa nadobudnutia právoplatnosti posledného kolaudačného rozhodnutia pre Stavbu. Prílohou faktúry za poskytnuté služby Koordinátora dokumentácie musí byť akceptačný protokol Koordinátora dokumentácie podľa bodu 2.3.4 článku IV. tejto Zmluvy podpísaný oboma Zmluvnými stranami a Výkaz Koordinátora dokumentácie podľa bodu 2.3.4 článku IV. tejto Zmluvy odsúhlasený (podpísaný) osobou vykonávajúcou funkciu stavebného dozoru na stavbe. Prílohou prvej faktúry za poskytnuté služby Koordinátora dokumentácie bude aj akceptačný protokol k Plánu BOZP a Podkladu podľa bodu 2.3.2 článku IV. tejto Zmluvy.
3. Zhotoviteľ je povinný vykonať Dielo/poskytovať Služby aj v prípade omeškania Objednávateľa so zaplatením ceny podľa ustanovení tejto Zmluvy.
4. Faktúry sú Objednávateľovi doručované výlučne jedným z nasledovných spôsobov:

11.1 elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre sa nesmú odosielať ako samostatný súbor, ale musia byť súčasťou faktúry (t . j. prílohou musí byť len jediný PDF súbor, ktorý musí obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu; z dôvodu dodržiavania pravidiel kybernetickej bezpečnosti budú zamietnuté,

11.2 hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB,

11.3 spôsobom podľa Zákona o elektronickej fakturácii po zriadení informačného systému elektronickej fakturácie (ďalej len „Fakturačný systém“). Zmluvné strany berú na vedomie, že po zriadení Fakturačného systému bude možné doručovať faktúry Objednávateľovi výlučne spôsobom podľa bodu 11.2 alebo 11.3 tohto článku tejto Zmluvy. V prípade, ak Zhotoviteľ vystaví a doručí Objednávateľovi faktúru podľa Zákona o elektronickej fakturácii, musí mať takto vystavená faktúra všetky náležitosti v súlade s § 2 ods. 2 Zákona o elektronickej fakturácii.

1. Pri úhrade faktúr za vykonanie Diela a poskytnutie Služieb je Objednávateľ oprávnený zadržať 5 % z fakturovanej sumy bez DPH (ďalej len „**Zádržné**“). Táto skutočnosť bude uvedená na faktúre. Zádržné podľa tejto Zmluvy je Objednávateľ oprávnený zadržať na svojom účte za účelom zabezpečenia záväzku Zhotoviteľa na riadne a včasné plnenie predmetu tejto Zmluvy. Objednávateľ je oprávnený použiť Zádržné na úhradu výdavkov na zmluvné pokuty, na odstránenie vád (Diela a/alebo Služieb) a na akékoľvek škody spôsobené Zhotoviteľom v súvislosti s plnením predmetu tejto Zmluvy.
2. Objednávateľ sa zaväzuje vyplatiť Zhotoviteľovi Zádržné do 30 dní odo dňa doručenia písomnej výzvy Zhotoviteľa Objednávateľovi na vyplatenie Zádržného, ktorú je Zhotoviteľ oprávnený doručiť Objednávateľovi po riadnom vykonaní a protokolárnom dodaní všetkých Častí Diela Objednávateľovi podľa ustanovení tejto Zmluvy a po riadnom protokolárnom poskytnutí služieb Inžinierskej činnosti podľa ustanovení tejto Zmluvy (tým nie je dotknuté ustanovenie bodu 4. tohto článku tejto Zmluvy). Zhotoviteľovi vzniká nárok na vyplatenie len skutočne zadržanej čiastky v zmysle faktúr (právo na zaplatenie časti ceny za vykonanie Diela a poskytnutie Služieb), prípadne zníženej o uplatnenú sumu podľa bodu 12. tohto článku tejto Zmluvy. Zhotoviteľ nie je oprávnený požadovať úroky a/alebo úroky z omeškania zo Zádržného odo dňa jeho zadržania až do momentu, kedy je Objednávateľ povinný podľa tejto Zmluvy uvoľniť Zádržné Zhotoviteľovi.
3. Na účely vylúčenia pochybností Zmluvné strany vyhlasujú, že Zádržné sa neuplatní na faktúrach, ktoré sú splatné po riadnom vykonaní a protokolárnom dodaní všetkých Častí Diela Objednávateľovi podľa ustanovení tejto Zmluvy a po riadnom protokolárnom poskytnutí všetkých služieb Inžinierskej činnosti podľa ustanovení tejto Zmluvy (tým nie je dotknuté ustanovenie bodu 4. tohto článku tejto Zmluvy).
4. Faktúra musí obsahovať náležitosti podľa relevantných všeobecne záväzných právnych predpisov, najmä však zákona č. 222/2004 Z. z. o dani z pridanej hodnoty v znení neskorších predpisov a podľa zákona č. 431/2002 Z. z. o účtovníctve v znení neskorších predpisov. Faktúra musí zároveň obsahovať číslo tejto Zmluvy.
5. Splatnosť faktúr je 30 kalendárnych dní odo dňa ich doručenia do sídla Objednávateľa, za predpokladu, že faktúra bude spĺňať všetky náležitosti podľa tohto článku tejto Zmluvy a platných právnych predpisov. Objednávateľ je povinný uhradiť Zhotoviteľovi fakturovanú sumu bezhotovostným prevodom na bankový účet Zhotoviteľa uvedený na faktúre. Faktúra sa považuje za uhradenú dňom pripísania fakturovanej sumy na účet Zhotoviteľa.
6. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Zhotoviteľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v bode 11. tohto článku tejto Zmluvy a plynie u nej nová 30 dňová lehota splatnosti.
7. Zhotoviteľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty v znení neskorších predpisov a neoznámil Finančnému riaditeľstvu Slovenskej republiky svoj bankový účet uvedený v identifikačných údajoch Zhotoviteľa, Objednávateľ nie je povinný Zhotoviteľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Zhotoviteľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Zhotoviteľa. Na základe dohody Zmluvných strán sa v prípade zmeny bankového účtu Zhotoviteľa nevyžaduje uzavretie dodatku k tejto Zmluve.
8. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa. Žiaden nárok Zhotoviteľa a ani právo plynúce Zhotoviteľovi z tejto Zmluvy sa nesmie stať akýmkoľvek zabezpečovacím prostriedkom.

**Článok VI.**

**Súčinnosť Objednávateľa**

1. Objednávateľ sa zaväzuje poskytovať Zhotoviteľovi nasledovnú súčinnosť:
   1. umožniť Zhotoviteľovi a ním povereným osobám na nevyhnutný čas prístup do priestorov Objednávateľa za účelom plnenia predmetu tejto Zmluvy,
   2. umožniť Zhotoviteľovi a ním povereným osobám vstup na stavenisko a obhliadku Stavby kedykoľvek v priebehu plnenia predmetu tejto Zmluvy,
   3. zabezpečiť účasť Objednávateľa alebo ním poverených osôb na stretnutiach súvisiacich s plnením predmetu tejto Zmluvy,
   4. poskytnúť Zhotoviteľovi všetky informácie a podklady nevyhnutné k plneniu predmetu tejto Zmluvy Zhotoviteľom,
   5. včasné vystavenie splnomocnení potrebných na plnenie predmetu tejto Zmluvy Zhotoviteľom, resp. ním poverenými osobami.

**Článok VII.**

**Vlastnícke právo, nebezpečenstvo škody,  
autorské práva a licenčné podmienky**

# Vlastnícke právo a nebezpečenstvo škody na každej Časti Diela prechádza na Objednávateľa dňom podpisu akceptačného protokolu k Časti Diela oprávnenými osobami oboch Zmluvných strán po riadnom odovzdaní Časti Diela Zhotoviteľom Objednávateľovi.

# Zhotoviteľ vyhlasuje, že je oprávnený vykonávať majetkové práva ku každej jednotlivej Časti Diela, a teda je oprávnený udeľovať Objednávateľovi licenciu (prípadne sublicenciu) na použitie Časti Diela v rozsahu podľa tejto Zmluvy. V prípade, ak sa vyhlásenie Zhotoviteľa podľa tohto bodu tejto Zmluvy ukáže ako nepravdivé, Zhotoviteľ sa zaväzuje v plnom rozsahu odškodniť Objednávateľa podľa bodu 9. článku VIII. tejto Zmluvy. Pokiaľ sa vyhlásenie Zhotoviteľa podľa tohto bodu tejto Zmluvy ukáže ako nepravdivé, považuje sa to za podstatné porušenie tejto Zmluvy a Objednávateľ je oprávnený od tejto Zmluvy odstúpiť.

# Zhotoviteľ udeľuje Objednávateľovi dňom podpisu akceptačného protokolu ku každej Časti Diela výhradnú licenciu (sublicenciu) na použitie Časti Diela ako diela podľa § 65 a nasl. Autorského zákona spôsobom nevyhnutným na dosiahnutie účelu tejto Zmluvy (realizáciu Stavby), najmä v súlade s § 19 ods. 4 Autorského zákona, v územne a vecne neobmedzenom rozsahu, udelenú po dobu trvania majetkových práv autorov.

# Zhotoviteľ zároveň udeľuje dňom podpisu akceptačného protokolu ku každej Časti Diela Objednávateľovi bezodplatne súhlas s akýmkoľvek zásahom do Časti Diela Objednávateľom alebo ním určenou treťou osobou, bez potreby akéhokoľvek ďalšieho povolenia Zhotoviteľa. Objednávateľ alebo ním určená tretia osoba je oprávnený vykonávať akékoľvek modifikácie, spracovanie, úpravy, zmeny Časti Diela a podľa svojho uváženia do neho zasahovať, zapracovávať ho do ďalších diel, resp. ho spájať s inými dielami, za účelom jeho použitia ako podkladu na vypracovanie projektovej dokumentácie akéhokoľvek stupňa na Stavbu.

1. Zhotoviteľ zároveň udeľuje dňom podpisu akceptačného protokolu ku každej Časti Diela Objednávateľovi bezodplatne súhlas s udelením sublicencie na použitie akejkoľvek Časti Diela v rozsahu poskytnutej licencie (sublicencie) alebo v časti tohto rozsahu tretím osobám alebo s postúpením udelenej licencie z Objednávateľa na tretie osoby, pričom na uvedené sa nevyžaduje súhlas Zhotoviteľa a Objednávateľ nie je povinný informovať o tejto skutočnosti Zhotoviteľa.
2. Odmena za udelenie licencie (sublicencie) podľa tohto bodu tejto Zmluvy je súčasťou ceny za vykonanie Časti Diela podľa článku V. tejto Zmluvy vo výške 10 % z ceny za vykonanie Časti Diela. Zhotoviteľ výslovne súhlasí s tým, že odmena za udelenie licencie (sublicencie) podľa tohto článku tejto Zmluvy zodpovedá rozsahu, účelu a času použitia Časti Diela a výslovne súhlasí so spôsobom jej určenia ako jednorazovej odmeny za udelenie licencie (sublicencie).

# Pre vylúčenie pochybností platí, že v prípade zmeny, dopracovania alebo iného spracovania Časti Diela podľa ustanovení tejto Zmluvy Zhotoviteľ nemá nárok na ďalšiu odmenu nad rámec dohodnutej ceny.

1. Na základe dohody Zmluvných strán Objednávateľ nie je povinný nadobudnutú licenciu (sublicenciu) podľa ustanovení tejto Zmluvy využiť.

Článok VIII.

Zodpovednosť za škodu a vady

# Zhotoviteľ zodpovedá za škodu spôsobenú vadami Diela a/alebo Služieb porušením svojich povinností z tejto Zmluvy, ibaže preukáže, že škoda vznikla v dôsledku okolností vylučujúcich zodpovednosť. Zhotoviteľ zodpovedá aj za škodu spôsobenú konaním a/alebo opomenutím konania osôb, prostredníctvom ktorých poskytuje Objednávateľovi plnenie predmetu tejto Zmluvy. Zhotoviteľ sa zaväzuje upozorniť písomne spôsobom podľa bodu 4. článku XV. tejto Zmluvy Objednávateľa bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zhotoviteľ sa zaväzuje vyvinúť maximálne úsilie na odvrátenie a prekonanie okolností vylučujúcich zodpovednosť.

# Zhotoviteľ zodpovedá za akékoľvek vady Časti Diela (právne aj faktické), ktoré má Časť Diela v čase jeho prevzatia Objednávateľom a počas záručnej doby. Záručná doba na Časti diela je 5 rokov a začína plynúť dňom podpisu akceptačného protokolu k Časti Diela oprávnenými osobami oboch Zmluvných strán. V prípade nárokov Objednávateľa zo zodpovednosti za vady Častí Diela spôsobené kvalitou projektových riešení nosných konštrukcií, vrátane tesností konštrukcií voči podzemnej vode je záručná doba na Časti Diela 10 rokov odo dňa podpisu akceptačného protokolu oprávnenými osobami oboch Zmluvných strán.

# Zhotoviteľ poskytuje na výsledky poskytnutých Služieb záruku v trvaní 24 mesiacov. Záručná doba začína plynúť odo dňa podpisu akceptačného protokolu k poskytnutým Službám oprávnenými osobami oboch Zmluvných strán.

# Počas záručnej doby vzniká Objednávateľovi mimo iných zákonných nárokov podľa Obchodného zákonníka právo požadovať a Zhotoviteľovi povinnosť bezplatne odstrániť vzniknuté vady; nároky Objednávateľa na náhradu škody tým nie sú dotknuté.

# Objednávateľ vady Diela/Služieb oznámi Zhotoviteľovi písomnou reklamáciou doručenou Zhotoviteľovi. Zmluvné strany sa dohodli, že Objednávateľ je oprávnený doručiť reklamáciu Zhotoviteľovi aj elektronicky, prostredníctvom e-mailu na adresu oprávnenej osoby Zhotoviteľa. V reklamácii Objednávateľ uvedie reklamovanú vadu Diela/Služieb spolu s presným uvedením popisu reklamovanej vady a s uvedením požadovaného termínu jej odstránenia.

# Zhotoviteľ sa zaväzuje uznanú a oprávnenú vadu odstrániť bezplatne v termíne, ktorý si Zmluvné strany dohodnú na reklamačnom konaní po posúdení rozsahu a charakteru vady Diela/Služieb. Počas realizácie stavebných prác na Stavbe sa Zhotoviteľ zaväzuje odstrániť reklamovanú vadu najneskôr do 48 hod. od jej oznámenia Objednávateľom, ak sa Zmluvné strany nedohodnú inak.

1. V prípade, ak si Zhotoviteľ neplní povinnosti vyplývajúce z jeho zodpovednosti v stanovenej lehote, je Objednávateľ oprávnený vykonať ich sám alebo prostredníctvom tretej, na to oprávnenej osoby, na náklady Zhotoviteľa. Zhotoviteľ sa v takom prípade zaväzuje uhradiť Objednávateľovi preukázané a účelne vynaložené náklady.

# Zhotoviteľ zodpovedá za všetku škodu vzniknutú v dôsledku vady Diela/Služieb, tejto zodpovednosti sa nezbaví ani odstránením vady Diela/Služieb podľa tohto článku tejto Zmluvy.

1. Zhotoviteľ sa zaväzuje zabezpečiť, aby odovzdaná Časť Diela nemala v čase odovzdania ani počas trvania záručnej doby právne vady, predovšetkým nebola zaťažená právami tretích osôb z priemyselného alebo iného duševného vlastníctva. Zhotoviteľ sa zaväzuje v plnom rozsahu nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa (vrátane plnenia osôb, prostredníctvom ktorých poskytuje Objednávateľovi plnenie predmetu tejto Zmluvy), resp. používaním Časti Diela Objednávateľom. Zmluvné strany sa dohodli na vylúčení aplikácie ustanovenia § 435 ods. 1 a 2 Obchodného zákonníka v nadväznosti na ustanovenie § 559 druhá veta Obchodného zákonníka pri uplatnení práva Objednávateľa z právnych vád Diela.
2. V prípade, ak Služby poskytnuté Zhotoviteľom budú pri ich poskytnutí Objednávateľovi vykazovať vady, t. j. nebudú poskytnuté v požadovanom rozsahu a/alebo kvalite, Zmluvné strany sa dohodli, že Objednávateľ je oprávnený požadovať primeranú zľavu z ceny poskytnutých Služieb.

Článok IX.

**Ochrana zamestnancov Zhotoviteľa a subdodávateľov**

1. Zhotoviteľ pri plnení predmetu tejto Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov.
2. Zhotoviteľ sa zaväzuje vykonať všetky nevyhnutné opatrenia a určiť postupy, aby zabezpečil v súvislosti s plnením tejto Zmluvy bezpečnosť svojich zamestnancov, subdodávateľov a ďalších osôb, ktoré sa s vedomím Zhotoviteľa zdržujú v mieste plnenia predmetu tejto Zmluvy pre prípad vzniku bezprostredného a vážneho ohrozenia života alebo zdravia, o vykonaných opatreniach sa Zhotoviteľ zaväzuje informovať Objednávateľa a ďalšie osoby zdržujúce sa na mieste plnenia predmetu tejto Zmluvy.
3. V prípade, ak budú miestom plnenia predmetu tejto Zmluvy priestory Objednávateľa, povinnosti vyplývajúce z bodu 2. tohto článku tejto Zmluvy sa primerane uplatnia na Objednávateľa a Zhotoviteľ sa zaväzuje v plnom rozsahu dodržiavať (zabezpečiť dodržiavanie) Pravidlá prístupu tretích strán do objektov Objednávateľa podľa Prílohy č. 2 tejto Zmluvy.
4. Objednávateľ sa zaväzuje zabezpečiť také pracovné podmienky v súlade s pravidlami bezpečnosti a ochrany zdravia pri práci, aké zabezpečuje pre svojich zamestnancov.
5. Zhotoviteľ sa zaväzuje bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa, tvoriacich miesto plnenia predmetu tejto Zmluvy, ktoré by pri práci mohli ohroziť bezpečnosť alebo zdravie zamestnancov Zhotoviteľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením tejto Zmluvy.
6. Zhotoviteľ sa zaväzuje bezodkladne oboznámiť Objednávateľa o mimoriadnej udalosti (nebezpečná udalosť, pracovný a iný úraz zamestnanca Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením predmetu tejto Zmluvy a ktorá sa týka ochrany zamestnancov Zhotoviteľa a jeho subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu tejto Zmluvy, ale došlo k nej na pracovisku Objednávateľa.
7. Zhotoviteľ sa zaväzuje zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
8. Zhotoviteľ sa zaväzuje, že nebude v súvislosti s plnením predmetu tejto Zmluvy, zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, v spojení so zákonom č. 311/2001 Z. z. Zákonník práce, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v ich platnom znení, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.

**Článok X.**

Poistenie

1. Zhotoviteľ pred podpisom tejto Zmluvy predložil Objednávateľovi osvedčenú fotokópiu platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Zhotoviteľa na poistnú sumu minimálne 1 000 000,00 eur (ďalej len „**Poistná zmluva**“). Zhotoviteľ sa zaväzuje zabezpečiť, aby bola zachovaná platnosť a účinnosť Poistnej zmluvy po celú dobu platnosti a účinnosti tejto Zmluvy až do skončenia záručnej doby podľa bodu 2. druhá veta článku VIII. tejto Zmluvy za pôvodne dojednaných podmienok. V prípade Poistnej zmluvy na kratšiu poistnú dobu sa Zhotoviteľ zaväzuje predložiť Objednávateľovi najneskôr ku dňu ukončenia platnosti predchádzajúcej Poistnej zmluvy osvedčenú fotokópiu novej Poistnej zmluvy a potvrdenie o zaplatení následného poistného na príslušné poistné obdobie. Zhotoviteľ sa zaväzuje predložiť Objednávateľovi na požiadanie kedykoľvek počas trvania tejto Zmluvy až do skončenia záručnej doby podľa bodu 2. druhá veta článku VIII. tejto Zmluvy osvedčenú fotokópiu aktuálne platnej Poistnej zmluvy a potvrdenie o zaplatení poistného na príslušné poistné obdobie. V Poistnej zmluve musí byť dojednané, že za škodu na veci sa považuje aj vada na Stavbe, ktorá bráni vyhotoveniu alebo riadnemu užívaniu Stavby podľa plánovaného účelu a vznikla v dôsledku porušenia povinností Zhotoviteľa. Porušenie záväzku Zhotoviteľa zabezpečiť platnosť a účinnosť Poistnej zmluvy podľa tohto bodu tejto Zmluvy je podstatným porušením tejto Zmluvy zo strany Zhotoviteľa.
2. V Poistnej zmluve nesmie byť ako poistený uvedený žiaden iný subjekt okrem Zhotoviteľa. V prípade, ak sa budú na strane Zhotoviteľa ako Zmluvnej strany podieľať viaceré subjekty, Zhotoviteľ sa zaväzuje predložiť Objednávateľovi Poistnú zmluvu uzavretú medzi poistiteľom a všetkými subjektami na strane Zhotoviteľa ako poistenými/spolupoistenými alebo predložiť samostatné Poistné zmluvy, uzavreté s každým subjektom na strane Zhotoviteľa zvlášť. V prípade Poistných zmlúv uzatváraných jednotlivými subjektami na strane Zhotoviteľa samostatne, musia byť uvedené Poistné zmluvy dojednané minimálne na poistnú sumu zodpovedajúcu výške percentuálneho podielu, akým sa subjekt na strane Zhotoviteľa podieľa na plnení predmetu tejto Zmluvy podľa Zmluvy o združení.
3. Zhotoviteľ sa zaväzuje kedykoľvek počas platnosti a účinnosti tejto Zmluvy na požiadanie Objednávateľa doručiť Objednávateľovi osvedčenú fotokópiu platnej Poistnej zmluvy a doklad o zaplatení poistného na príslušné poistné obdobie.
4. Zhotoviteľ sa zaväzuje zabezpečiť vinkuláciu poistného plnenia podľa tohto článku tejto Zmluvy v prospech Objednávateľa po celú dobu platnosti a účinnosti tejto Zmluvy až do skončenia záručnej doby podľa bodu 2. druhá veta článku VIII. tejto Zmluvy a osvedčenú fotokópiu potvrdenia o zriadení vinkulácie poistného plnenia kedykoľvek počas uvedenej doby doručiť Objednávateľovi na jeho požiadanie.
5. Porušenie záväzku Zhotoviteľa zabezpečiť platnosť a účinnosť Poistnej zmluvy podľa tohto článku tejto Zmluvy a porušenie záväzku Zhotoviteľa zabezpečiť vinkuláciu poistného plnenia podľa tohto článku tejto Zmluvy sú podstatnými porušeniami tejto Zmluvy zo strany Zhotoviteľa.

**Článok XI.**

Protikorupčná doložka

1. Pri plnení tejto Zmluvy sa Zhotoviteľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, vrátane korupcie.
2. Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu tejto Zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty alebo poskytovať akékoľvek výhody, dary alebo pohostenia zamestnancovi Objednávateľa na účel ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
3. Zhotoviteľ sa zaväzuje okamžite oznámiť primeranou formou Objednávateľovi akékoľvek podozrenie na porušenie bodov 1. a/alebo 2. tohto článku tejto Zmluvy a byť plne súčinný pri dôkladnom vyšetrení podozrenia.
4. V prípade porušenia bodov 1. a/alebo 2. tohto článku tejto Zmluvy Zhotoviteľom (podstatné porušenie tejto Zmluvy) je Objednávateľ oprávnený, aj bez predchádzajúceho upozornenia, odstúpiť od tejto Zmluvy, a to s okamžitou platnosťou bez toho, aby Zhotoviteľovi vznikol akýkoľvek nárok zo zodpovednosti za odstúpenie Objednávateľa od tejto Zmluvy.
5. Zhotoviteľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Zhotoviteľ Objednávateľa v rozsahu podľa platných všeobecne záväzných právnych predpisov za akúkoľvek stratu, ujmu, poškodenie alebo nahradí Objednávateľovi náklady vzniknuté v priamej príčinnej súvislosti s porušením bodov 1. a/alebo 2. tohto článku tejto Zmluvy.
6. Zmluvné strany sa výslovne dohodli, že Zhotoviteľ nie je oprávnený bez predchádzajúceho písomného súhlasu Objednávateľa doručeného spôsobom podľa bodu 4. článku XV. tejto Zmluvy, postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou alebo plnením záväzkov podľa tejto Zmluvy.

**Článok XII.**

**Subdodávateľ, register partnerov verejného sektora a využitie expertov**

1. Na poskytovanie plnení podľa tejto Zmluvy má Zhotoviteľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Zhotoviteľa za plnenie tejto Zmluvy a Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. V prípade, že Zhotoviteľ má v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na plnení predmetu tejto Zmluvy, je povinný pri podpise tejto Zmluvy písomne predložiť Objednávateľovi zoznam subdodávateľov, ktorý obsahuje údaje v nasledovnom rozsahu:

2.1 meno a priezvisko alebo obchodné meno, resp. názov,

* 1. adresa pobytu alebo sídlo,
  2. IČO alebo dátum narodenia, ak nebolo pridelené IČO,

2.4 podiel plnenia z tejto Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia a predmet subdodávky,

a tvorí neoddeliteľnú súčasť tejto Zmluvy ako Príloha č. 3 tejto Zmluvy.

1. Zhotoviteľ zodpovedá Objednávateľovi za to, že jeho subdodávateľ počas celej doby platnosti a účinnosti tejto Zmluvy spĺňa podmienky zodpovedajúce podmienkam podľa § 32 ods. 1 Zákona o VO, neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO a je odborne spôsobilý na vykonanie časti Diela a poskytovanie časti Služieb.
2. Zhotoviteľ je povinný písomne v elektronickej forme oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
3. Zhotoviteľ je oprávnený zmeniť alebo doplniť subdodávateľa počas trvania tejto Zmluvy. Zhotoviteľ je povinný predložiť Objednávateľovi písomné oznámenie (spôsobom podľa bodu 4. článku XV. tejto Zmluvy) o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 2. tohto článku tejto Zmluvy. Zhotoviteľ predloží Objednávateľovi čestné vyhlásenie, že navrhovaný subdodávateľ spĺňa podmienky zodpovedajúce podmienkam podľa § 32 ods. 1 Zákona o VO a neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO. Akúkoľvek zmenu alebo doplnenie subdodávateľa, musí Zhotoviteľ písomne oznámiť Objednávateľovi minimálne 15 kalendárnych dní pred dňom zmeny alebo doplnenia subdodávateľa. Zmena alebo doplnenie subdodávateľa podlieha súhlasu zo strany Objednávateľa. Na zmenu alebo doplnenie subdodávateľa (zmena Prílohy č. 3 tejto Zmluvy) sa nevyžaduje uzavretie dodatku k tejto Zmluve, zmena Prílohy č. 3 tejto Zmluvy je účinná doručením písomného súhlasu Objednávateľa (spôsobom podľa bodu 4. článku XV. tejto Zmluvy) so zmenou alebo doplnením subdodávateľa Zhotoviteľovi.
4. Objednávateľ si výslovne vyhradzuje právo písomne (spôsobom podľa bodu 4. článku XV. tejto Zmluvy), s uvedením dôvodov, odmietnuť kedykoľvek akéhokoľvek subdodávateľa, ak nespĺňa podmienky podľa § 32 ods. 1 Zákona o VO. Objednávateľ je oprávnený požiadať Zhotoviteľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní podľa bodu 1. Preambuly tejto Zmluvy a to v prípade nekvalitne realizovaných prác konkrétnym subdodávateľom. Objednávateľ je zároveň oprávnený požiadať Zhotoviteľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní podľa bodu 1. Preambuly tejto Zmluvy, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Zhotoviteľ nemá za uvedených okolností nárok na akúkoľvek kompenzáciu alebo náhradu. Zhotoviteľ je v takomto prípade povinný okamžite vykonať všetky potrebné úkony na to, aby zabezpečil riadne plnenie predmetu podľa tejto Zmluvy. Zhotoviteľovi sa zakazuje použiť na plnenie tejto Zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) Zákona o VO. Zhotoviteľ sa zaväzuje bezodkladne splniť povinnosti podľa tohto bodu tejto Zmluvy.
5. Zhotoviteľ vyhlasuje, že je ku dňu podpísania tejto Zmluvy zapísaný v registri partnerov verejného sektora podľa Zákona o RPVS a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Zhotoviteľ vyhlasuje, že ku dňu podpísania tejto Zmluvy má ako partner verejného sektora splnené všetky povinnosti, ktoré pre Zhotoviteľa ako partnera verejného sektora vyplývajú zo Zákona o RPVS a konečným užívateľom výhod nie je osoba (verejný funkcionár) vymedzená v § 11 ods. 1 písm. c) Zákona o VO. Zhotoviteľ zároveň vyhlasuje, že ku dňu podpísania tejto Zmluvy overil splnenie povinností oprávnenej osoby pre Zhotoviteľa podľa Zákona o RPVS, pričom nezistil žiadne porušenie alebo nesplnenie uvedených povinností. Zmluvné strany sa dohodli, že ak sa preukáže nepravdivosť vyhlásení podľa tohto bodu tejto Zmluvy alebo ak sa preukáže, že osoba, ktorá plní povinnosti oprávnenej osoby pre Zhotoviteľa podľa Zákona o RPVS, nemá splnené všetky povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do momentu, kedy Zhotoviteľ preukáže Objednávateľovi splnenie jeho povinnosti alebo splnenie povinnosti jeho oprávnenej osoby podľa Zákona o RPVS.
6. Zhotoviteľ sa zaväzuje zabezpečiť, aby on, jeho subdodávatelia podľa § 2 ods. 5 písm. e) Zákona o VO a subdodávatelia podľa § 2 ods. 1 písm. a) bod 7 Zákona o RPVS, boli zapísaní do registra partnerov verejného sektora počas celej doby trvania ich účasti na plnení tejto Zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o RPVS.
7. Ak sa po uzavretí tejto Zmluvy stala konečným užívateľom výhod Zhotoviteľa, jeho subdodávateľa podľa § 2 ods. 5 písm. e) Zákona o VO alebo jeho subdodávateľa podľa Zákona o RPVS osoba podľa § 11 ods. 1 písm. c) Zákona o VO (verejný funkcionár), Objednávateľ môže po uplynutí 30 kalendárnych dní odo dňa, keď táto skutočnosť nastala, ak táto skutočnosť stále trvá, odstúpiť od tejto Zmluvy.
8. Zhotoviteľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod podľa § 11 Zákona o RPVS. Objednávateľ má právo odstúpiť od tejto Zmluvy z dôvodov, uvedených v § 15 ods. 1 Zákona o RPVS. Objednávateľ nie je v omeškaní a nie je povinný plniť čo mu ukladá táto Zmluva, ak nastanú dôvody podľa § 15 ods. 2 Zákona o RPVS a to až do momentu, kedy Zhotoviteľ preukáže Objednávateľovi splnenie povinností podľa § 15 ods. 2 Zákona o RPVS.
9. Zhotoviteľ sa zaväzuje oznámiť Objednávateľovi zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz Zhotoviteľa z registra partnerov verejného sektora najneskôr do 5 pracovných dní odo dňa vykonania zmeny alebo výmazu v registri partnerov verejného sektora.
10. Prípadné vyčiarknutie subdodávateľa z registra partnerov verejného sektora počas trvania tejto Zmluvy je Zhotoviteľ povinný bezodkladne oznámiť Objednávateľovi. Zhotoviteľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
11. Zhotoviteľ sa zaväzuje zabezpečiť riadne a včasné plnenie predmetu tejto Zmluvy minimálne 1 expertom, ktorý má odbornú spôsobilosť na výkon činnosti autorizovaného architekta alebo autorizovaného stavebného inžiniera (ďalej len „**Expert**“), ktorý splnil požiadavky stanovené Objednávateľom v rámci podmienok účasti, ktoré boli súčasťou súťažných podkladov na obstaranie zákazky podľa bodu 1. Preambuly tejto Zmluvy (ďalej len „**Podmienky účasti**“), a to počas celej doby trvania tejto Zmluvy. Menný zoznam Expertov s uvedením ich pozície predstavuje Prílohu č. 4 tejto Zmluvy. Zhotoviteľ je povinný menný zoznam Expertov aktualizovať, a to po schválení zmeny Experta zo strany Objednávateľa podľa bodu 14. tohto článku tejto Zmluvy. Aktuálny menný zoznam Expertov zašle Zhotoviteľ Objednávateľovi elektronicky bezodkladne po schválení zmeny Experta. Na zmenu Experta (zmena Prílohy č. 4 tejto Zmluvy) sa nevyžaduje uzavretie dodatku k tejto Zmluve, zmena Prílohy č. 4 tejto Zmluvy je účinná doručením písomného súhlasu Objednávateľa (spôsobom podľa bodu 4. článku XV. tejto Zmluvy) so zmenou Experta Zhotoviteľovi.
12. Zhotoviteľ sa zaväzuje, že bude mať na realizáciu plnení počas trvania tejto Zmluvy k dispozícii minimálne jedného Experta. Pri zmene Experta musí Expert spĺňať minimálne požiadavky stanovené Objednávateľom ako verejným obstarávateľom vo verejnom obstarávaní podľa bodu 1. Preambuly tejto Zmluvy, a to v rámci Podmienok účasti týkajúcich sa technickej alebo odbornej spôsobilosti a v rámci osobitných podmienok. V prípade zmeny Experta týkajúcej sa využitia odborných kapacít inej osoby, ktorou preukazoval technickú spôsobilosť alebo odbornú spôsobilosť v rámci verejného obstarávania podľa bodu 1. Preambuly tejto Zmluvy, musí Zhotoviteľ za túto inú osobu preukázať okrem vyššie uvedeného aj splnenie podmienok zodpovedajúcich podmienkam podľa § 32 ods. 1 Zákona o VO a nesmú u nej existovať dôvody na vylúčenie zodpovedajúce dôvodom podľa § 40 ods. 6 písm. a) až g) a ods. 7 a 8 Zákona o VO. V prípade zmeny Experta Zhotoviteľ doloží potrebné dokumenty podľa pozície Experta podľa Podmienok účasti spolu so žiadosťou o písomný súhlas so zmenou Experta, a to minimálne 10 pracovných dní pred jeho nástupom na výkon činností podľa tejto Zmluvy. Žiadosť a dokumenty podľa predchádzajúcej vety sa doručuje spôsobom podľa bodu 4. článku XV. tejto Zmluvy. Až po kladnom písomnom stanovisku Objednávateľa doručenom Zhotoviteľovi spôsobom podľa bodu 4. článku XV. tejto Zmluvy, môže príslušný Expert začať vykonávať príslušné činnosti v rámci plnenia predmetu podľa tejto Zmluvy.
13. Každé poverenie tretej strany, neuvedenej v zozname subdodávateľov podľa Prílohy č. 3 tejto Zmluvy a každé porušenie povinností Zhotoviteľa podľa tohto článku tejto Zmluvy sa považuje za podstatné porušenie tejto Zmluvy, ak táto Zmluva nehovorí inak.

**Článok XIII.**

**Ochrana dôverných informácií a mlčanlivosť**

1. Z dôvodu zabezpečenia maximálnej dôvernosti informácií získaných v súvislosti so vzájomnými rokovaniami a ďalšou spoluprácou v rámci plnenia predmetu tejto Zmluvy, pri ktorej Objednávateľ alebo ním poverená osoba môže Zhotoviteľovi odovzdať a/alebo sprístupniť informácie/dáta dôverného charakteru (ďalej len „**Dôverné informácie**“) a v záujme ochrany týchto Dôverných informácií, sú Zmluvné strany povinné zachovávať mlčanlivosť a získané Dôverné informácie nesmú ďalej použiť na iné účely ako plnenie predmetu tejto Zmluvy, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so Zhotoviteľom alebo subdodávateľom Zhotoviteľa, ak sa subdodávateľ podieľa na plnení predmetu tejto Zmluvy, pričom takáto dohoda o mlčanlivosti so Zhotoviteľom zabezpečuje ochranu Dôverných informácií zdieľaných medzi Zhotoviteľom a Objednávateľom minimálne v rozsahu tejto Zmluvy, a ak je to potrebné na účely plnenia povinností Zhotoviteľa podľa tejto Zmluvy.
2. Podľa tejto Zmluvy sa:
   1. za Dôvernú informáciu považuje akákoľvek informácia, najmä listiny, špecifikácie, plány, výkresy, náčrty, programy, modely, vzorky, dáta, a iné informácie zachytené hmotne alebo ústne poskytnuté, ktoré sa týkajú predmetu plnenia tejto Zmluvy a o ktorých možno vzhľadom na povahu a obsah predpokladať, že na ochrane ich dôvernosti majú Zmluvné strany záujem, ktoré nie sú bežne dostupné v obchodných kruhoch, majú skutočnú alebo aspoň potenciálnu materiálnu alebo nemateriálnu hodnotu, majú byť podľa vôle Objednávateľa utajené a Objednávateľ zodpovedajúcim spôsobom ich utajenie zabezpečuje. Zmluvná strana, ktorej boli takéto Dôverné informácie poskytnuté, sa podpisom tejto Zmluvy zaväzuje, že s poskytnutými Dôvernými informáciami bude nakladať ako s vlastným obchodným tajomstvom, pričom Zmluvné strany sa výslovne dohodli, že poskytnuté Dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie (čo však nevylučuje možnosť ich zvýšenej ochrany v prípade záujmu Objednávateľa),
   2. za Dôvernú informáciu považuje každá informácia alebo časť informácie (spĺňajúca definíciu podľa predchádzajúceho bodu 2.1 tohto článku tejto Zmluvy) vzťahujúca sa k predmetu tejto Zmluvy alebo s ňou súvisiaca bez ohľadu na formu zachytenia takej informácie, preto sa rovnaká ochrana a utajenie poskytuje informáciám zachyteným na hmotnom, ako aj nehmotnom substráte, ďalej informáciám vyjadreným ústne alebo písomne bez ohľadu na to, či sú ako dôverné aj výslovne označené,
   3. za Dôvernú informáciu nepovažuje:
      1. informácia, ktorá je všeobecne známa alebo sa stala všeobecne známou inak ako porušením tejto Zmluvy Zmluvnou stranou alebo sa stala všeobecne známou v dôsledku konania tretej strany, pričom tomuto konaniu tretej strany nesmela napomôcť alebo naviesť ju naň Zmluvná strana, v opačnom prípade Zmluvná strana má okrem iného voči druhej Zmluvnej strane nárok na náhradu škody,
      2. informácia, ktorá bola nezávisle vyvinutá,
      3. informácia, ktorá bola Zmluvnej strane poskytnutá treťou stranou a druhá strana sa dôvodne domnieva, že ju môže použiť a že tretia strana ju získala oprávnene a v súlade s touto Zmluvou,
      4. informácia, ktorú je Zmluvná strana povinná poskytnúť na základe všeobecne záväzného právneho predpisu alebo právoplatného rozhodnutia orgánu verejnej moci za predpokladu, že:

2.3.4.1 bez zbytočného odkladu písomne alebo telefonicky informuje druhú Zmluvnú stranu o možnosti, že bude povinná poskytnúť informáciu podľa bodu 2.1 a 2.2 tohto článku tejto Zmluvy,

2.3.4.2 poskytne druhej Zmluvnej strane potrebnú súčinnosť pri obrane proti povinnému poskytnutiu informácie podľa bodu 2.1 a 2.2 tohto článku tejto Zmluvy,

2.3.4.3 poskytne informáciu podľa bodu 2.1 a 2.2 tohto článku tejto Zmluvy len v minimálnom nevyhnutnom a požadovanom rozsahu,

* + 1. informácia, ktorú je Zmluvná strana povinná zverejniť alebo sprístupniť podľa Zákona o slobode informácií.

1. Zmluvné strany sa zaväzujú že poskytnuté Dôverné informácie použijú výhradne k účelu a cieľu, ku ktorému budú druhej Zmluvnej strane určené. Zhotoviteľ sa zaväzuje, že Dôverné informácie bez predchádzajúceho písomného súhlasu Objednávateľa (doručeného spôsobom podľa bodu 4. článku XV. tejto Zmluvy) neposkytne tretej strane, a to bez ohľadu na to, či bude medzi nimi uzatvorená dohoda, pokiaľ nie je v tejto Zmluve uvedené inak. Za porušenie povinnosti podľa tohto bodu sa nepovažuje poskytnutie Dôverných informácií oprávnenému subjektu Zmluvnou stranou tejto Zmluvy na základe povinnosti vyplývajúcej z platných právnych predpisov pre Zmluvnú stranu tejto Zmluvy, ktorá informácie poskytuje.
2. Zmluvné strany sa zaväzujú, že budú Dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu, ako je primeraný a obvyklý stupeň ochrany takýchto informácii. Zhotoviteľ sa zaväzuje v rovnakom rozsahu zaviazať mlčanlivosťou svoje organizačné zložky, subdodávateľov, spolupracujúce osoby, zamestnancov alebo riadiacich pracovníkov, prostredníctvom ktorých zabezpečuje plnenie predmetu tejto Zmluvy, pričom za porušenie povinnosti týchto osôb zodpovedá Zhotoviteľ v plnom rozsahu.
3. Zhotoviteľ sa ďalej zaväzuje počas doby platnosti a účinnosti tejto Zmluvy, ako aj po jej zániku, pokiaľ ho povinnosti mlčanlivosti Objednávateľ písomným vyhlásením doručeným spôsobom podľa bodu 4. článku XV. tejto Zmluvy nezbaví, chrániť Dôverné informácie najmä pred:
   1. ich neoprávneným použitím, čím sa rozumie akékoľvek použitie Dôvernej informácie v rozpore s touto Zmluvou,
   2. sprístupnením Dôverných informácií tretej strane,
   3. zverejnením alebo sprístupnením Dôvernej informácie, pokiaľ také zverejnenie alebo sprístupnenie nie je dané povinnosťou vyplývajúcou zo všeobecne záväzných právnych predpisov,
   4. pred akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením, či iným neoprávneným využívaním alebo spracovaním.
4. Zhotoviteľ je oprávnený poskytnúť alebo sprístupniť Dôvernú informáciu bez predchádzajúceho písomného súhlasu Objednávateľa doručeného spôsobom podľa bodu 4. článku XV. tejto Zmluvy len na základe právoplatného rozhodnutia orgánu verejnej moci. Zhotoviteľ je povinný o uvedenej skutočnosti bezodkladne informovať Objednávateľa a splniť povinnosti podľa bodu 2.3.4 tohto článku tejto Zmluvy, ak mu v tom nebráni zákonné obmedzenie.
5. Po zániku účinnosti tejto Zmluvy je Zhotoviteľ povinný bezodkladne vrátiť Objednávateľovi všetky kópie, záznamy zachytené na nosičoch dát či iných médiách, poskytnuté dokumenty a podklady a celú dokumentáciu prináležiacu Objednávateľovi. Zhotoviteľ nesmie Dôverné informácie využívať mimo predmetu tejto Zmluvy. Táto povinnosť platí bez časového obmedzenia aj po zániku účinnosti tejto Zmluvy.
6. Zmluvné strany sa zaväzujú dodržiavať všeobecne záväzné právne predpisy vzťahujúce sa k ochrane Dôverných informácií, obchodnému tajomstvu, ochrane osobných údajov, ako aj všetky ostatné všeobecne záväzné právne predpisy, ktorými sú viazané.
7. Zhotoviteľ sa zaväzuje, že poučí svojich zamestnancov, štatutárne orgány, ich členov a subdodávateľov, ktorým sú sprístupnené Dôverné informácie o povinnosti mlčanlivosti podľa tohto článku tejto Zmluvy. V rozsahu zaisťujúcom splnenie povinnosti mlčanlivosti podľa tohto článku tejto Zmluvy Zhotoviteľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Zhotoviteľ vyhlasuje, že oboznámil osoby, ktoré sa budú podieľať na plnení tejto Zmluvy, s povinnosťou mlčanlivosti podľa tejto Zmluvy. Za porušenie povinnosti zachovávania mlčanlivosti zo strany zamestnancov a všetkých osôb, ktoré v rámci predmetu plnenia tejto Zmluvy budú mať prístup k poskytnutým Dôverným informáciám Objednávateľa, plne zodpovedá Zhotoviteľ.
8. V prípade, ak Zhotoviteľ akýkoľvek záväzok mlčanlivosti poruší, zodpovedá Objednávateľovi za takto vzniknutú preukázanú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností mlčanlivosti povinnosť Objednávateľa uhradiť tretej osobe vzniknutú škodu, zaväzuje sa Zhotoviteľ túto škodu uhradiť tretej osobe namiesto Objednávateľa, avšak len v prípade, ak povinnosť plnenia Objednávateľa vznikla v súvislosti s porušením povinností Zhotoviteľa podľa tejto Zmluvy. Pokiaľ by Zhotoviteľ túto povinnosť nahradiť škodu namiesto Objednávateľa nesplnil, a musel by ju plniť Objednávateľ, má Objednávateľ právo domáhať sa voči Zhotoviteľovi náhrady za takéto plnenie v celej jeho výške.
9. Zhotoviteľ je povinný oznámiť Objednávateľovi každú neoprávnenú manipuláciu s Dôvernými informáciami tvoriacimi predmet ochrany na svojej strane alebo na strane tretej osoby ihneď po tom, ako túto skutočnosť zistí a zaväzuje sa vyvinúť v spolupráci s Objednávateľom maximálne úsilie na to, aby sa odstránili následky takejto neoprávnenej manipulácie, aby sa zabránilo ďalšej neoprávnenej manipulácii a tiež sa zabezpečili a obnovili všetky opatrenia potrebné na ochranu Dôverných informácií tvoriacich predmet ochrany podľa tejto Zmluvy.

**Článok XIV.**

Zmluvné pokuty a úroky z omeškania

# Ak bude Zhotoviteľ v omeškaní s dodaním Vstupných podkladov Objednávateľovi podľa bodu 1.1.1 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním Architektonicko-urbanistického konceptu (3 variantné riešenia) Objednávateľovi podľa bodu 1.2.1 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním Investičného zámeru Objednávateľovi podľa bodu 1.2.3 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním Stavebného zámeru Objednávateľovi podľa bodu 1.4.1 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním PSO Objednávateľovi podľa bodu 1.4.2 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním DP alebo PS Objednávateľovi podľa bodu 1.4.3 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s poskytnutím služieb podľa bodu 2.1.1.2 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s podaním riadnej a úplnej žiadosti o vydanie rozhodnutia o stavebnom zámere na príslušný stavebný úrad podľa bodu 2.1.1.3 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s podaním riadnej a úplnej žiadosti o overenie PS na príslušný stavebný úrad podľa bodu 2.1.1.5 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur navýšenej o sumu zodpovedajúcu počtu dní omeškania, t. j. o sumu vo výške 0,02 % z celkovej ceny za vykonanie Diela a poskytnutie Služieb podľa bodu 1. článku V. tejto Zmluvy za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s doručením potvrdenia prijatia objednávky Objednávateľovi podľa bodu 3.3.2 článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s plnením uvedenej povinnosti Zhotoviteľa.

1. Za každú jednotlivú neospravedlnenú neúčasť osoby vykonávajúcej Autorský dozor (alebo jeho zástupcu) na úkonoch podľa bodov 3.3.6 až 3.3.8 článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur, ak bol o uvedených udalostiach Zhotoviteľ informovaný v termíne a spôsobom podľa bodu 3.3.5, resp. 3.3.8 článku III. tejto Zmluvy.

# Ak bude Zhotoviteľ v omeškaní s doručením potvrdenia prijatia objednávky Objednávateľovi podľa bodu 3.4.2 článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s dodaním Plánu BOZP a Podkladu na akceptačné konanie Objednávateľovi podľa bodu 2.3.2 článku IV. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s plnením uvedenej povinnosti Zhotoviteľa.

1. Za každú jednotlivú neospravedlnenú neúčasť osoby Koordinátora dokumentácie na úkonoch podľa bodov 3.4.7 a 3.4.8 článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur, ak bol o uvedených udalostiach informovaný v termíne a spôsobom podľa bodu 3.4.6 článku III. tejto Zmluvy.

# Ak bude Zhotoviteľ v omeškaní s poskytnutím informácie o priebehu vykonávania Diela podľa bodu 2.29 článku III. tejto Zmluvy alebo informácie o priebehu poskytovania (stave) Inžinierskej činnosti podľa bodu 3.2.2 článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 100,00 eur za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s odstránením vady podľa bodu 6. prvá veta článku VIII. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s plnením uvedenej povinnosti Zhotoviteľa.

# Ak bude Zhotoviteľ v omeškaní s odstránením vady podľa bodu 6. druhá veta článku VIII. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 50,00 eur za každú aj začatú hodinu omeškania s plnením uvedenej povinnosti Zhotoviteľa.

1. Ak Zhotoviteľ poruší povinnosť podľa článku X. tejto Zmluvy zachovať platnosť a účinnosť Poistnej zmluvy po celú dobu trvania tejto Zmluvy, a to až do skončenia záručnej doby podľa bodu 2. druhá veta článku VIII. tejto Zmluvy za podmienok podľa bodov 1. a 2. článku X. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur za každý deň porušenia uvedenej povinnosti Zhotoviteľa (omeškania s plnením uvedenej povinnosti Zhotoviteľa).
2. Ak Zhotoviteľ poruší povinnosť podľa bodu 4. článku X. tejto Zmluvy zabezpečiť vinkuláciu poistného plnenia v prospech Objednávateľa, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý deň porušenia uvedenej povinnosti (omeškania so splnením povinnosti).
3. Ak Zhotoviteľ poruší povinnosť mať pre potreby plnenia tejto Zmluvy k dispozícii Experta podľa článku XII. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 500,00 eur za každý deň, počas ktorého nemá Zhotoviteľ k dispozícii Experta na plnenie predmetu tejto Zmluvy.
4. Objednávateľ je oprávnený:
   1. požadovať od Zhotoviteľa zmluvnú pokutu vo výške 500,00 eur za každý deň omeškania s plnením povinnosti Zhotoviteľa podľa § 4 ods. 1 druhá veta Zákona o RPVS v prípade, ak Objednávateľ z dôvodu porušenia uvedenej povinnosti Zhotoviteľa neodstúpi od tejto Zmluvy a Zhotoviteľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu,

21.2 požadovať od Zhotoviteľa zmluvnú pokutu vo výške 500,00 eur za každý deň omeškania s plnením povinnosti Zhotoviteľa zabezpečiť, aby konečným užívateľom výhod Zhotoviteľa, jeho subdodávateľa alebo subdodávateľa podľa Zákona o RPVS, zapísaným v registri partnerov verejného sektora, nebola osoba podľa § 11 ods. 1 písm. c) Zákona o VO. Objednávateľ je oprávnený uplatniť si zmluvnú pokutu podľa tohto bodu 21.2 tohto článku tejto Zmluvy, ak z dôvodu porušenia uvedenej povinnosti Zhotoviteľa Objednávateľ neodstúpi od tejto Zmluvy podľa ustanovenia § 19 ods. 3 druhá veta, Zákona o VO a Zhotoviteľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu.

1. V prípade každého jednotlivého porušenia záväzku mlčanlivosti podľa článku XIII. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 5 000,00 eur za každé jednotlivé porušenie povinnosti Zhotoviteľa.
2. Za každú jednotlivú neospravedlnenú neúčasť osoby HIP na pracovných rokovaniach s Objednávateľom podľa bodu 9. článku III. tejto Zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur, ak bol o uvedených pracovných rokovaniach informovaný v termíne a spôsobom podľa bodu 9. článku III. tejto Zmluvy.
3. Zaplatením zmluvnej pokuty podľa tejto Zmluvy nie je dotknutý nárok Objednávateľa na náhradu škody spôsobenú porušením povinností Zhotoviteľa, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty. Zmluvné pokuty podľa tejto Zmluvy je Objednávateľ oprávnený uložiť Zhotoviteľovi aj opakovane. Zaplatením zmluvnej pokuty sa Zhotoviteľ nezbavuje splnenia povinnosti, ktorá bola zmluvnou pokutou zabezpečená.
4. Zhotoviteľ sa zaväzuje uhradiť zmluvnú pokutu Objednávateľovi, uplatnenú Objednávateľom podľa tejto Zmluvy, a to v lehote splatnosti do 30 dní odo dňa doručenia písomnej výzvy na jej úhradu (doručenej spôsobom podľa bodu 4. článku XV. tejto Zmluvy), ak sa neuplatní postup podľa bodu 26. tohto článku tejto Zmluvy.
5. Na základe dohody Zmluvných strán sa zmluvná pokuta podľa ustanovení tejto Zmluvy môže započítať s odmenou Zhotoviteľa za podmienky, že konkrétna zmluvná pokuta, ktorá sa má započítať, nepresiahne sumu 10 000,00 eur podľa § 8 Zákona o pohľadávkach štátu; v prípade zmluvnej pokuty presahujúcej uvedenú sumu sa započítanie podľa tohto bodu neuplatní. Zhotoviteľ bezvýhradne súhlasí s tým, že mu bude na základe ním vystavenej faktúry po započítaní zmluvnej pokuty uhradená suma znížená o príslušnú zmluvnú pokutu, a to bez ohľadu na skutočnosť, že hodnota zmluvnej pokuty na takejto faktúre nebude uvedená, a teda nebude si nárokovať od Objednávateľa plnú sumu, ktorá bude uvedená na faktúre.
6. Podľa § 369a Obchodného zákonníka, Objednávateľ, ktorý je v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania v sadzbe podľa § 369 ods. 2 Obchodného zákonníka a v nadväznosti na Nariadenie vlády č. 21/2013, ak ho o to Zhotoviteľ požiada. V súlade s ustanovením § 369b Obchodného zákonníka, má Zhotoviteľ nárok na náhradu škody spôsobenej omeškaním so splnením peňažného záväzku Objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**Článok XV.**

**Oprávnené osoby a komunikácia**

* + - 1. Zhotoviteľ sa zaväzuje do 10 pracovných dní odo dňa nadobudnutia účinnosti tejto Zmluvy vymenovať oprávnené osoby, ktoré budú počas účinnosti tejto Zmluvy oprávnené konať a komunikovať za Zhotoviteľa v určených záležitostiach súvisiacich s plnením tejto Zmluvy a v tej istej lehote písomne v elektronickej forme oznámiť Objednávateľovi ich mená, priezviská, funkcie a kontaktné údaje (e-mail, telefón). Ustanovením tohto článku tejto Zmluvy nie sú dotknuté ustanovenia týkajúce sa osôb vykonávajúcich činnosť Autorského dozoru, Koordinátora dokumentácie a HIP podľa ustanovení tejto Zmluvy.
      2. Objednávateľ sa zaväzuje do 10 pracovných dní odo dňa nadobudnutia účinnosti tejto Zmluvy vymenovať oprávnené osoby, ktoré budú počas účinnosti tejto Zmluvy oprávnené konať a komunikovať za Objednávateľa v určených záležitostiach súvisiacich s plnením tejto Zmluvy a v tej istej lehote písomne v elektronickej forme oznámiť Zhotoviteľovi ich mená, priezviská, funkcie a kontaktné údaje (e-mail, telefón).
      3. Každá zo Zmluvných strán môže zmeniť oprávnené osoby. Písomné oznámenie o zmene obsahuje meno, priezvisko, funkciu a kontaktné údaje (e-mail, telefón) novej oprávnenej osoby. V prípade zmeny oprávnených osôb je takáto zmena účinná dňom doručenia písomného oznámenia v elektronickej forme o zmene oprávnenej osoby druhej Zmluvnej strane. V prípade, ak sa jedná o zmenu oprávnených osôb Zhotoviteľa, ktorí sú zároveň Expertami, na zmenu Expertov sa uplatnia ustanovenia článku XII. tejto Zmluvy.
      4. Zmluvné strany sa dohodli, že komunikácia Zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.), bude na základe dohody Zmluvných strán vykonávaná písomne formou doručenia do elektronickej schránky Zmluvnej strany zriadenej na portáli Slovensko.sk podľa Zákona o e-Governmente alebo doporučenej listovej zásielky prostredníctvom poštovej služby alebo kuriérskej služby alebo osobne, ak nie je v tejto Zmluve výslovne stanovené inak. V prípade doručenia do elektronickej schránky Zmluvnej strany prostredníctvom Ústredného portálu verejnej správy Slovensko.sk zo strany Objednávateľa nejde o výkon verejnej moci, iba o využívanie existujúcich technických prostriedkov vhodných na komunikáciu. V prípade doručovania do elektronickej schránky Zmluvnej strany prostredníctvom Ústredného portálu verejnej správy Slovensko.sk sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej Zmluvnej strany, a to aj vtedy, ak sa adresát o tom nedozvedel. Ak sa písomnosť doručovaná formou listovej zásielky vráti odosielateľovi ako nedoručiteľná z akýchkoľvek dôvodov, za deň jej doručenia sa považuje deň vrátenia zásielky odosielateľovi, pričom písomnosť spôsobuje právne následky, aj keď sa adresát o jej obsahu nedozvedel.
      5. V prípade doručovania elektronicky prostredníctvom e-mailu sa za deň doručenia písomnosti považuje deň, kedy bola e-mailová správa doručená druhej Zmluvnej strane. V prípade, ak bola zásielka doručená v pracovný deň po 16.00 hod. alebo v deň pracovného pokoja, považuje sa zásielka za doručenú v nasledujúci pracovný deň.
      6. V prípade, ak táto Zmluva uvádza doručovanie písomnosti elektronicky (v elektronickej forme) a neuvádza, že sa jedná o doručovanie prostredníctvom Ústredného portálu verejnej správy Slovensko.sk alebo o doručovanie na dátovom nosiči, má sa za to, že sa písomnosť doručuje prostredníctvom e-mailu.
      7. Na podmienky doručovania faktúr sa vzťahuje aj článok V. tejto Zmluvy.

**Článok XVI.**

**Audit a kontrola**

* + - 1. Zhotoviteľ berie na vedomie, že predmet plnenia tejto Zmluvy alebo jeho časť môže byť Objednávateľom financovaný aj prostredníctvom finančných prostriedkov z fondov/zdrojov Európskej únie a za tým účelom sa Zhotoviteľ zaväzuje predložiť Objednávateľovi všetky doklady, o ktoré ho Objednávateľ počas platnosti tejto Zmluvy požiada a plniť predmet Zmluvy v súlade s dohodnutými podmienkami financovania. V prípade, ak plnenie Zhotoviteľa podľa predchádzajúcej vety bude mať preukázateľný vplyv na Dielo a/alebo Služby podľa Zmluvy, t. j. bude predstavovať zmenu obsahu alebo rozsahu Diela/Služieb (naviac práce alebo nové práce), Zmluvné strany uzavrú v súlade s ustanovením § 18 Zákona o VO dodatok k Zmluve, predmetom ktorého budú práva a povinnosti Zmluvných strán súvisiace s realizáciou naviac prác alebo nových prác.
      2. Zhotoviteľ berie na vedomie, že na použitie finančných prostriedkov z fondov/zdrojov Európskej únie, kontrolu a audit použitia týchto prostriedkov a vymáhanie ich neoprávneného použitia sa vzťahujú podmienky a povinnosti upravené okrem iného v osobitných predpisoch (najmä v Zákone o FK, Zákone o RPVS, Zákone o PF, Zákone o MPOO) a v ďalších príslušných právnych predpisoch Slovenskej republiky, v právnych aktoch Európskej únie a v metodických dokumentoch záväzných pre prijímateľov finančných prostriedkov z fondov/zdrojov Európskej únie.
      3. Zhotoviteľ sa zaväzuje strpieť výkon kontroly/auditu súvisiaci s plnením predmetu tejto Zmluvy príslušnými oprávnenými osobami na výkon tejto kontroly/auditu uvedenými v nasledujúcich bodoch tohto článku tejto Zmluvy a poskytnúť im všetku potrebnú súčinnosť, a to počas platnosti a účinnosti tejto Zmluvy, ako aj počas platnosti a účinnosti zmluvy vo veci financovania a poskytovania finančných prostriedkov z fondov/zdrojov Európskej únie alebo zmluvy o poskytnutí prostriedkov mechanizmu na podporu obnovy a odolnosti, v rámci ktorých si Objednávateľ nárokuje financovanie výdavkov uhradených Zhotoviteľovi, ktoré vznikli v súvislosti s plnením tejto Zmluvy. Doba povinného poskytovania súčinnosti oprávneným osobám sa môže predĺžiť v prípade, ak to ustanovia právne akty Európskej únie. Zhotoviteľ sa zaväzuje podrobiť sa aj výkonu kontroly poverenými zamestnancami Objednávateľa.
      4. Oprávnenými osobami (v prípade použitia finančných prostriedkov z fondov EÚ) sú najmä:
  1. riadiaci orgán,
  2. sprostredkovateľský orgán pre kontrolu VO,
  3. útvar vnútorného auditu riadiaceho orgánu alebo sprostredkovateľského orgánu,
  4. Najvyšší kontrolný úrad SR a ním poverené osoby,
  5. orgán auditu podľa § 12 Zákona o PF, Úrad vládneho auditu a orgánom auditu poverené osoby,
  6. splnomocnení zástupcovia Európskej Komisie a Európskeho dvora audítorov,
  7. orgán zabezpečujúci ochranu finančných záujmov Európskej únie podľa § 8 Zákona o PF, Európsky úrad pre boj proti podvodom,
  8. osoby prizvané alebo poverené orgánmi uvedenými v bodoch 4.1 až 4.7 tohto článku tejto Zmluvy v súlade s príslušnými právnymi predpismi Slovenskej republiky a právnymi aktmi Európskej únie.
     + 1. Oprávnenými osobami (v prípade použitia prostriedkov mechanizmu na podporu obnovy a odolnosti) sú najmä:

5.1 zástupcovia Objednávateľa a nimi poverené osoby,

* 1. vykonávateľ,

5.3 sprostredkovateľ,

5.4 Národná implementačná a koordinačná autorita,

5.5 Úrad vládneho auditu,

5.6 Najvyšší kontrolný úrad SR,

5.7 orgány štátnej správy podľa § 2 Zákona o FS,

5.8 Protimonopolný úrad SR,

5.9. Európska komisia,

5.10 orgán zabezpečujúci ochranu finančných záujmov EÚ,

5.11 Európsky úrad pre boj proti podvodom,

5.12 Európsky dvor audítorov,

5.13 Európska prokuratúra,

5.14 Úrad pre verejné obstarávanie.

* + - 1. Zhotoviteľ sa zaväzuje poskytnúť oprávneným osobám podľa bodov 4. a 5. tohto článku tejto Zmluvy všetku potrebnú súčinnosť pri výkone kontroly/auditu podľa tohto článku tejto Zmluvy. Povinnosť Zhotoviteľa podľa predchádzajúcej vety sa vzťahuje obdobne aj na subdodávateľov Zhotoviteľa, pričom Zhotoviteľ sa zaväzuje túto povinnosť subdodávateľov výslovne uviesť v písomnej zmluve uzatvorenej s každým subdodávateľom Zhotoviteľa.
      2. Nedodržanie povinností Zhotoviteľa podľa tohto článku tejto Zmluvy sa považuje za podstatné porušenie tejto Zmluvy zo strany Zhotoviteľa.

Článok XVII.

Zánik Zmluvy

1. Táto Zmluva zaniká:

1.1 nadobudnutím právoplatnosti posledného kolaudačného rozhodnutia pre Stavbu,

* 1. odstúpením od tejto Zmluvy,

1.3 písomnou dohodou Zmluvných strán.

# Zmluvné strany môžu okamžite odstúpiť od tejto Zmluvy v prípade podstatného porušenia zmluvných povinností Zmluvnou stranou v prípadoch stanovených touto Zmluvou alebo zákonom, a to s účinnosťou ku dňu doručenia písomného oznámenia o odstúpení od tejto Zmluvy druhej Zmluvnej strane. Oznámenie podľa predchádzajúcej vety sa doručuje spôsobom podľa bodu 4. článku XV. tejto Zmluvy. Pri odstúpení od tejto Zmluvy zo strany Objednávateľa je Zhotoviteľ povinný okamžite zastaviť práce na Diele, ak sa Zmluvné strany nedohodnú inak.

1. Objednávateľ je tiež oprávnený okamžite odstúpiť od tejto Zmluvy, ak:

3.1 nastanú skutočnosti uvedené v § 19 Zákona o VO, ak táto Zmluva nehovorí inak a/alebo

3.2 bol Zhotoviteľovi právoplatne uložený trest zrušenia právnickej osoby alebo trest zákazu činnosti alebo trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa Zákona o TZPO a/alebo

3.3 sa Zhotoviteľ stane spoločnosťou v kríze podľa § 67a Obchodného zákonníka, ak je na podstatnú časť majetku Zhotoviteľa začatá exekúcia alebo ak Zhotoviteľ vstúpil do likvidácie a/alebo

3.4 ak na miesto Zhotoviteľa vstúpi iná osoba následkom právneho nástupníctva.

V prípade, ak sa budú na strane Zhotoviteľa ako Zmluvnej strany podieľať viaceré subjekty, Objednávateľ je oprávnený okamžite odstúpiť od tejto Zmluvy, ak nastanú skutočnosti podľa bodu 3.1 až 3.4 tohto článku tejto Zmluvy vo vzťahu ku ktorémukoľvek subjektu na strane Zhotoviteľa.

1. Za podstatné porušenie zmluvných povinností zo strany Zhotoviteľa sa považuje aj:
   1. ak Zhotoviteľ nevykonal akúkoľvek Časť Diela v požadovanom rozsahu a kvalite podľa tejto Zmluvy, platných predpisov a noriem a podľa požiadaviek a pokynov Objednávateľa,
   2. omeškanie Zhotoviteľa s dodaním akejkoľvek Časti Diela Objednávateľovi podľa bodu 1. článku IV. tejto Zmluvy po dobu dlhšiu ako 30 kalendárnych dní a/alebo
   3. omeškanie Zhotoviteľa s poskytnutím služieb Inžinierskej činnosti Objednávateľovi podľa bodu 2.1.1.2 článku IV. tejto Zmluvy po dobu dlhšiu ako 30 kalendárnych dní a/alebo
   4. omeškanie Zhotoviteľa s podaním riadnej a úplnej žiadosti o vydanie rozhodnutia o stavebnom zámere podľa bodu 2.1.1.3 článku IV. tejto Zmluvy a/alebo riadnej a úplnej žiadosti o overenie PS podľa bodu 2.1.1.5 článku IV. tejto Zmluvy na príslušný stavebný úrad po dobu dlhšiu ako 30 kalendárnych dní a/alebo
   5. omeškanie Zhotoviteľa s plnením povinnosti odstrániť vadu podľa bodu 6. článku VIII. prvá veta tejto Zmluvy po dobu dlhšiu ako 15 kalendárnych dní a/alebo
   6. opakované, t. j. minimálne 3-krát, porušenie povinností Zhotoviteľa podľa tejto Zmluvy pri poskytovaní služieb Autorského dozoru a/alebo
   7. opakované, t. j. minimálne 3-krát, porušenie povinností Zhotoviteľa podľa tejto Zmluvy pri poskytovaní služieb Koordinátora dokumentácie a/alebo

## ak Zhotoviteľ bude postupovať pri vykonávaní Diela tak, že to bude objektívne nasvedčovať tomu, že pre okolnosti na strane Zhotoviteľa termín odovzdania akejkoľvek Časti Diela podľa bodu 1. článku IV. tejto Zmluvy nebude dodržaný a/alebo nebude akákoľvek Časť Diela vykonaná riadne a/alebo,

## ak Zhotoviteľ bude postupovať pri poskytovaní služieb Inžinierskej činnosti tak, že to bude objektívne nasvedčovať tomu, že termín poskytnutia akejkoľvek časti Inžinierskej činnosti podľa bodu 2.1.1 článku IV. tejto Zmluvy pre okolnosti na strane Zhotoviteľa, nebude dodržaný a/alebo

* 1. plnenie Zhotoviteľa podľa tejto Zmluvy opakovane, t. j. minimálne 3-krát vykazuje vady a/alebo,
  2. ak sa preukáže, že Zhotoviteľ v rámci verejného obstarávania podľa bodu 1. Preambuly tejto Zmluvy, ktorého výsledkom je uzavretie tejto Zmluvy, predložil nepravdivé doklady alebo uviedol nepravdivé, neúplné alebo skreslené údaje a/alebo,
  3. nastane dôvod, ktorý je ako podstatné porušenie tejto Zmluvy uvedený v tejto Zmluve.

1. Zmluvné strany môžu odstúpiť od tejto Zmluvy v prípade nepodstatného porušenia zmluvných povinností Zmluvou stranou, ak Zmluvná strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom vyzvaní druhej Zmluvnej strany. Písomná výzva podľa predchádzajúcej vety sa doručuje spôsobom podľa bodu 4. článku XV. tejto Zmluvy.
2. Zhotoviteľ môže od tejto Zmluvy odstúpiť, pokiaľ Objednávateľ poruší svoju povinnosť poskytnúť Zhotoviteľovi potrebnú súčinnosť na vykonanie Diela alebo poskytnutie Služieb, v dôsledku čoho je pre Zhotoviteľa podstatným spôsobom znemožnené vykonávať Dielo alebo poskytovať Služby a Objednávateľ neposkytne túto súčinnosť ani do 30 kalendárnych dní odo dňa doručenia písomnej výzvy Zhotoviteľa Objednávateľovi na poskytnutie súčinnosti.
3. Zánik tejto Zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po zániku tejto Zmluvy, napr. udelené licenčné práva, povinnosť mlčanlivosti, zodpovednosť za vady, záruka a pod.
4. Zánikom tejto Zmluvy nie je dotknutý nárok na náhradu škody vzniknutej porušením tejto Zmluvy. Zánikom tejto Zmluvy tiež nie je dotknutý nárok na úhradu zmluvnej pokuty, ktorý vznikol do účinnosti odstúpenia.
5. V prípade predčasného zániku tejto Zmluvy sa Zhotoviteľ zaväzuje slniť tieto povinnosti:
   1. povinnosť Zhotoviteľa bez zbytočného odkladu vykonať všetky nevyhnutné opatrenia na ukončenie poskytovania Služieb, ktorých sa ukončenie týka,
   2. povinnosť Zhotoviteľa upozorniť na všetky úkony, ktorých vykonanie je potrebné na odvrátenie prípadnej škody, ktorá ukončením činnosti Zhotoviteľa v súvislosti s plnením predmetu tejto Zmluvy hrozí, ak tieto úkony nemôže Zhotoviteľ vykonať sám.
6. V prípade zániku tejto Zmluvy podľa tohto článku tejto Zmluvy platí, že Zhotoviteľ má nárok na úhradu za plnenia poskytnuté Objednávateľovi podľa tejto Zmluvy, ktoré boli Objednávateľom riadne protokolárne prevzaté do momentu zániku tejto Zmluvy, ak sa Zmluvné strany nedohodnú inak.
7. Zmluvné strany sa dohodli na vylúčení aplikácie ustanovenia § 441 ods. 1 Obchodného zákonníka v nadväznosti na ustanovenie § 564 Obchodného zákonníka.

Článok XVIII.

Záverečné ustanovenia

1. Táto Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Táto Zmluva sa povinne zverejňuje v súlade so Zákonom o SPI podľa § 47a Občianskeho zákonníka.
2. Túto Zmluvu možno meniť len formou písomných dodatkov uzavretých v súlade s ustanovením § 18 Zákona o VO a podpísaných oprávnenými zástupcami oboch Zmluvných strán.
3. Zmena identifikačných údajov spoločnosti zapisovaných do obchodného registra (napr. sídla, zástupcu), sa nebude považovať za zmenu vyžadujúcu si uzavretie dodatku k tejto Zmluve. Zmluvná strana je povinná zmeny týchto údajov oznámiť druhej Zmluvnej strane bez zbytočného odkladu písomne spôsobom podľa bodu 4. článku XV. tejto Zmluvy. Na základe dohody Zmluvných strán sa v prípade zmeny bankového účtu Zhotoviteľa nevyžaduje uzavretie dodatku k tejto Zmluve a Zhotoviteľ postupuje podľa bodu 18. článku V. tejto Zmluvy. Na základe dohody Zmluvných strán sa nevyžaduje uzavretie dodatku v prípadoch uvedených v bode 5. článku V. tejto Zmluvy a v bodoch 5. a 13. článku XII. tejto Zmluvy.
4. Zmluvné strany sa zaväzujú ustanovenia tejto Zmluvy vykladať tak, aby bol čo najviac zachovaný princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality, princíp hospodárnosti a efektívnosti a princíp ochrany čestnej hospodárskej súťaže.
5. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona a právnym poriadkom Slovenskej republiky.
6. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou, je právo Slovenskej republiky.
7. Ak niektoré ustanovenie tejto Zmluvy je alebo sa stane neplatným, nie je tým dotknutá platnosť ostatných ustanovení tejto Zmluvy. Namiesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu Zmluvných strán. Zmluvné strany následne dohodnú náhradnú platnú úpravu, ktorá najviac zodpovedá cieľom sledovaným neplatným ustanovením tejto Zmluvy, ak nie je v tejto Zmluve stanovené inak.
8. **Neoddeliteľnou súčasťou tejto Zmluvy sú nasledovné prílohy**:

* **Príloha č. 1 – Opis predmetu zákazky,**
* **Príloha č. 2 – Pravidlá prístupu tretích strán do objektov Objednávateľa,**
* **Príloha č. 3 – Zoznam známych subdodávateľov pri podpise Zmluvy**,
* **Príloha č. 4 – Zoznam expertov,**
* **Príloha č. 5 – Návrh na plnenie kritérií (štruktúrovaný rozpočet),**
* **Príloha č. 6 – Zmluva o združení.**

V prípade rozporu medzi vlastným textom tejto Zmluvy a jej vyššie uvedenými prílohami, má prednosť vlastný text tejto Zmluvy.

1. Súčasťou tejto Zmluvy je Bezpečnostná dokumentácia podľa bodu 11. článku II. tejto Zmluvy. Zmluvné strany berú na vedomie, že informácie obsiahnuté v Bezpečnostnej dokumentácii môžu byť podľa Vyhlášky č. 336/2004 sprístupnené len v obmedzenom rozsahu.
2. Táto Zmluva je vyhotovená v 4 vyhotoveniach s platnosťou originálu, z toho 2 vyhotovenia pre Objednávateľa a 2 vyhotovenia pre Zhotoviteľa.
3. Zmluvné strany týmto vyhlasujú, že si text tejto Zmluvy dôsledne prečítali, jej obsahu a právnym účinkom z nej vyplývajúcim porozumeli a súhlasia s nimi, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tejto Zmluvy a na znak súhlasu ju vlastnoručne podpísali.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

miesto dátum miesto dátum

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovenská republika zastúpená

Ministerstvom financií Slovenskej republiky

Ing. Vladimír Kešjar

generálny tajomník služobného úradu

**Príloha č. 2 Zmluvy – Pravidlá prístupu tretích strán do objektov Objednávateľa**

**Preambula**

Táto príloha vychádza z ustanovení internej smernice Objednávateľa č. 10/2014, upravujúcej prístup tretích strán na Ministerstve financií SR (ďalej v tejto prílohe ako „ministerstvo“). Ustanovenia tejto prílohy sa použijú na účely Zmluvy primerane s prihliadnutím na účel a predmet Zmluvy a práva a povinnosti Zmluvných strán v tejto Zmluve upravené.

# **Článok I.**

# **Pravidlá pohybu oprávnených zamestnancov Zhotoviteľa vrátane tretích osôb, ktoré napĺňajú predmet a/alebo účel Zmluvy v objekte/priestoroch ministerstva**

1. Zamestnanci Zhotoviteľa a tretie osoby, prostredníctvom ktorých Zhotoviteľ plní predmet Zmluvy (ďalej len „Zamestnanci“), sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu Zamestnanci vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave.
3. Motorové vozidlá Zhotoviteľa môžu do priestorov ministerstva vchádzať a z neho vychádzať len vjazdom zo Štefanovičovej ulice č. 5 na základe platného povolenia.

# **Článok II.**

# **Základné povinnosti Zhotoviteľa voči ministerstvu pri plnení predmetu Zmluvy**

* 1. Zhotoviteľ sa zaväzuje, že:

1. pred začatím činností spojených s naplnením účelu a predmetu Zmluvy a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu a predmetu Zmluvy pre ministerstvo,
2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu Zmluvy pre ministerstvo,
3. oboznámi Zamestnancov s bezpečnostnými požiadavkami v rozsahu tejto prílohy,
4. oboznámi Zamestnancov a následne zabezpečí od týchto Zamestnancov dodržiavanie povinnosti:
   * 1. ochrany údajov a záväzku mlčanlivosti o údajoch, s ktorými prišli počas realizácie činností spojených s naplnením účelu a predmetu Zmluvy pre ministerstvo do styku, a to aj po ukončení pracovného, resp. služobného pomeru, resp. zmluvného vzťahu (ďalej spolu len „pracovný pomer“),
     2. zachovávať mlčanlivosť o osobných údajoch, s ktorými počas práce pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona,
     3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov ministerstva počas výkonu práce pre ministerstvo,
     4. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak,
     5. pri strate, odcudzení alebo podozrení zo straty alebo odcudzenia fyzických aktív, ako ID karty, kľúčov a pod. ohrozujúcich fyzický bezpečnostný perimeter hardvéru, na ktorom je umiestnený informačný systém, okamžite informovať strážnu službu a oprávneného zamestnanca za ministerstvo,
     6. byť oboznámený s existenciou bezpečnostných zón, ich bezpečnostných opatrení a pravidiel na základe potreby poznať („need to know“) so vstupom obmedzeným do jednotlivých zón podľa povahy výkonu práce tretej strany,
     7. Zamestnanci, ak to nie je potrebné, na účely plnenia podľa Zmluvy:

- sa nesmú svojvoľne pohybovať v rámci priestorov ministerstva,

- sú povinní zachovávať mlčanlivosť o všetkých informáciách, ktoré získajú v rámci svojej návštevy priestorov ministerstva,

- majú zakázané nahliadať do dokumentácie bez ohľadu na jej stupeň dôvernosti bez súhlasu kompetentného zamestnanca ministerstva,

- majú zakázané náhodne otvárať dvere do jednotlivých priestorov,

- na vyžiadanie sú povinní legitimovať sa a strpieť obmedzenie na osobnej slobode do príchodu stálej služby,

- majú zakázané fotiť alebo iným spôsobom vytvárať záznamy bez písomného súhlasu oprávneného zamestnanca ministerstva,

- majú zakázané manipulovať so zariadením a prístrojmi bez súhlasu oprávneného zamestnanca ministerstva.

* 1. Zhotoviteľ zodpovedá za všetky priame alebo nepriame škody, ktoré svojim úmyselným alebo nedbanlivostným konaním spôsobí a zaväzuje sa nahradiť ich ministerstvu.

# **Článok III.**

# **Riadenie bezpečnostných incidentov**

* + - * 1. Bezpečnostným incidentom sa na účely Zmluvy rozumie každá situácia alebo stav, ktorý priamo ohrozuje bezpečnosť alebo funkčnosť aktíva ministerstva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia alebo stav,:

1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačného systému, napríklad ak sa niekto pokúša zisťovať informácie o informačnom systéme a prístupových heslách, v prípade plnenia účelu a predmetu podľa Zmluvy to platí aj pre dôverné informácie,
2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
3. pri ktorom je v informačnom systéme alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
4. pri ktorom je zrejmé alebo existuje podozrenie z vydierania, únosu, spravodajských aktivít alebo iného kriminálneho činu, vrátane teroristického útoku,
5. pri ktorom je zrejmé alebo existuje podozrenie zo straty alebo odcudzenia fyzických aktív, ako ID karty, kľúčov a pod. ohrozujúcich fyzický bezpečnostný perimeter hardvéru, na ktorom je umiestnený informačný systém.
   * + - 1. Aktívom sa na účely tejto prílohy rozumie objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku ministerstva, identifikačné prostriedky, bezpečnostné prostriedky, peniaze, dobré meno, kredit a pod.
   1. Každý Zamestnanec je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je oddelenie bezpečnostného monitoringu SOC (tel. číslo: +421 2 5958 5000, kl.: 5000, resp. e-mail: [incident@mfsr.sk](mailto:helpdesk@mfsr.sk)).

# **Článok IV.**

# **Vyšetrovanie bezpečnostných incidentov**

1. Každý Zamestnanec je povinný pri vyšetrovaní bezpečnostných incidentov zamestnancom alebo zamestnancami ministerstva poskytnúť potrebnú súčinnosť.
2. Po vzniku bezpečnostného incidentu nesmie Zamestnanec vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.

**Príloha č. 3 Zmluvy – Zoznam známych subdodávateľov pri podpise Zmluvy**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmet zákazky ***„*Vypracovanie projektovej dokumentácie pre stavbu *„Údržba, úprava, oprava a výmena vnútorného vybavenia budovy Ministerstva financií Slovenskej republiky a dostavba parkovania – parkovacia garáž“****“****,*** vyhlásenej podľa Zákona o VO.

**Zabezpečenie uvedeného predmetu zákazky budem(e)/nebudem(e) plniť prostredníctvom týchto subdodávateľov**

(\*vybrať jednu z možností)

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

(doplniť podľa potreby)

V Bratislave dňa \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača